Bukedde Online - Byekwaso w'emifumbi ateekateeka kugattibwa na Mugirimaani\nAbakubi b'ebikonde abaayiseemu batandise o...\nKAFULU wa Uganda mu muzannyo gw’okusiba emifumbi ali mu keetalo nga yeetegekera okugattibwa mu bufumbo obutukuvu n’omwagalwa we Omugiriman Victoria Bechtold.\nBYEKWASO NE MUNINKINI WE\nKAFULU wa Uganda mu muzannyo gw'okusiba emifumbi ali mu keetalo nga yeetegekera okugattibwa mu bufumbo obutukuvu n'omwagalwa we Omugiriman Victoria Bechtold.\nByekwaso agamba nti mu kiseera kino baatandise enteekateeka z'embaga era singa si kirwadde kya ssenyiga omukambwe, bingi ebyandibadde bituukiddwako wabula embaga yakubeerawo mwaka gujja bwe olwo bagattibwa mu bufumbo obutukuvu era nga yaakubeera mu Bugirimaani.\nOkusinziira ku Byekwaso embaga bagisembezzaayo omwaka ogujja Ssenyiga omukwabwe w'asuubirirwa okuba ng'aweddewo okusobozesa mikwano gye emigi gy'alina okwetoloola ensi okubeerawo ku mbaga ye.\nByekwaso yagenda mu Bugirimani oluvannyuma lw'akuwangula empaka za Mr. Uganda enfunda eziwera n'eza Mr. Universe (INBA World Championship), 2016 mu kibuga Budapest ekya Hungary gy'amaze kati emyaka ena.\n"Nkyalina ebiseera by'omumaaso mu muzannyo gw'emifumbi kuba ku myaka 37 mbeera nkyalinayo emyaka 15 emirala egy'okuzannya ng'abazannyi abalala bonna era singa si ssenyiga mbadde maze okwetegeka okuzannya mu mpaka za World Championship mu June naye tukyalina esuubi", bw'agamba.\nByekwaso mu kiseera kino akyabeera Bugirimaani era nga n'embaga gy'egenda okubeera wabula ng'agamba nti enteekateeka zonna bazikwasa Katonda okuzituukiriza kuba y'abayisizza mu muyaga okubakubye emirundi egy'enjawulo.\nMmotoka ya Poliisi eremedde omugoba waayo n'etomera endala 8\nOw'emyaka 30 ye mulimi asinga


Omuwendo gw'abalina amazzi ga taapu mu byalo ne mu bibuga gweyongedde - Lipooti\nOKUNOONYEREZA okupya kuzudde nti omuwendo gwa Bannayuganda abalina obusobozi okufuna amazzi ga ttaapu gweyongedde mu byalo ne mu kibuga.\nEkizibu ekikyalemesezza abantu okufuna amazzi amayonjo ebifo eby’olukale webasobola okufuna amazzi amangu, olugendo oluwanvu oluliwo wakati w’ekifo abantu webabeera n’ekifo awava amazzi.\nMarie Nannyanzi owa Twaweza bw’abadde ayanjula lipooti eno ategeezezza nti newankubadde Uganda esobodde okutuuka ku kino, wakyaliwo olugendo luwanvu okutuuka ku kiuubirirwa ky’okutuusa amazzi ga taapu ku buli muntu.\nAbantu abali mu byalo kikyali kizibu okufuna amazzi ga taapi ate nga mu bitundu ebimu tewali ddala mazzi mayonjo.\nOkusoomoozebwa okulala kuli mu lugendo abagenda okukika amazzi lwe batambula mu bitundu ebimu osanga omuntu ng’atambulira essaawa nnamba okutuuka ku kifo oba oluzzi waalina okugaggya.\nNga bamaze okugafuna era basanga okusomoozebwa okugakozesa nga gatuukiridde okusinziira ku kunoonyereza kuno, amaka abiri (2) gokka ku maka asatu (3) beebasobola okufumba oba okukozesa eddagala erirongoosa amazzi nga tebanna kuganywa.\nKino kisinga kulabika mu maka agabantu abeesobola nga balinamu ku kasente. Bali mu bibuga era bakola ebitundu 82 ku 100 n’abo abasobola okukozesa amazzi ga taapu abawera ebitundu 84 ku 100 mu bbanga lya myezi 12 egiyise.\nOkutwaliza awamu aba Twaweza bazudde nti Bannayuganda 4 ku buli 10 bagamba nti obusobozi bw’okufuna amazzi amayonjo bweyongedde.\nOmuwendo gwegumu ogwa Bannayuganda abasobola okufuna amazzi amayonjo era balina kabuyonjo ezitegeerekeka webakyamira tebakyagenda mu nsiko newankubadde nga bangi ku bo bakozesa kabuyonjo ez’ekinnya.\nLipooti eno aba Twaweza bagitongolezza ku Silber Strings Bugolo. Bano bakoledde wamu n’ekibiina kya Uganda Water and Sanitation NGO Network (UWASNET) era akikulira Yunia Musaazi agambye nti lipooti eno ebawadde ekifaananyo ekituufi ku mbeera y’amazzi n’obuyonjo.


Bukedde Online - Kadaga ayambalidde abakulembeze ba Afrika ku ffugabbi\nKadaga ayambalidde abakulembeze ba Afrika ku ffugabbi\nMuve mu by'okulowooleza mu Gavt.- Bp. Ssebaggala\nGav't eriyiridde Bebe Cool obukadde 250!\nAdded 28th March 2018\nSIPIIKA Rebecca Kadaga anenyezza abakulembeze ba Afrika nti ba bavuddeko abantu baabwe okudduka mu mawanga gano ne bagenda e Bulaaya ne mu Amerika ne babonaabonera eyo.\nKadaga agamba nti amawanga ga Afrika mangi galimu okutyoboolebwa kw’eddembe ly’obuntu, obutali butebenkevu, okusosolwa mu by’enfuna, obuli bw’enguzi n’ebirala ebireetedde abantu okugaddukamu ne bagenda okunoonya obubudamu mu Bulaaya ne Amerika abamu ne balyoka balabira eyo ennaku empitirivu.\nBino abyogeredde mu lukung’ana lw’ekibiina ekigatta palamenti mu nsi yonna ekya ‘Interpaliamentary Union’ olugenda maaso e Geneva,okusinziira ku mawulire agafulumiziddwa palamenti ya Uganda.\nKadaga era yanenyezza amawanga g’ebweru geeyingiza mu butabanguko obuli mu Afrika olumu kino ne kisajjula busajjule n’awa eky’okulabirako kya Libya.\nKadaga yagambye nti Uganda ekoze bulungi mu kubusabuda abanoonyi b’obubudamu kyokka n’asaba ekitongole ky’amawanga amagatte ekibavunaanyizibwa ekya UNHCR okugiyamba mu kubakolera enguudo,amalwaliro, ebifo we babeera n’okutereeza obutonde bw’ensi we bali.\nYagambye nti abanoonyi b’obubudamu bayonoonye obutonde bw’ensi mu bitundu gye babeera kuba batema enku n’agamba nti ekitongole kino kirina okuyamba mu kuzzaawo obutonde bw’ensi mu bifo awakung’anira abanoonya obubudamu.\nSipiika wa palamenti ya East Africa Martin Karoli Ngoga yagambye nti ababaka ba palamenti basanidde okussa essira ku kulongoosa ebyenfuna by’abantu kikendeeze abadduka mu Afrika okugenda e Bulaaya ne Amerika.\nPoliisi egudde ku basinda omukwano mu nsiko ng'egenze okunoonya omubbi\nAbafumbo omukwano gubatembye ne basimba mmotoka ku kkubo ne beegadanga: Poliisi ebakutte n'ebaggalira


Bukedde Online - Banka ya dfcu ejja n’ettu mu mwoleso gwa Harvest money\nBanka ya dfcu ejja n’ettu mu mwoleso gwa Harvest money\nEngege zirumbiddwa akawuka akazikenenya -...\nJude Kansiime kitunzi wa bbanka eno agamba nti ekimu ku bisinga okusoomooza abalimi n’abalunzi mu Uganda kwe kubulwa ssente ze basobola okussa n’okwongera amaanyi mu faamu zaabwe kuba ebitongole bya ssente ebisinga naddala bbanka bikaluubirizibwa okuwola abalimi n’abalunzi.\nBbanka ya dfcu y’emu ku bitongole ebitadde ssente mu mwoleso gwa Harvest Money ogw’okubeerawo wiikendi eno mu kisaawe e Namboole ng’okuyingira kwa 10,000/- n’okwetaba mu misomo egy’enjawulo egitikeddwa kwa 10,000/-.\n“Nga dfcu, tuli basanyufu okulaba omwoleso guno nga gukula mu myaka esatu gye gubaddewo.\nOmwoleso guno gutuwa omukisa okusisinkana n’okwogerezeganya ne bakasitoma baffe n’okubategeeza ku mpeereza zaffe ez’enjawulo ze tulina kuba buli balina bizinensi ez’enjawulo ezitambulira ku bulimi n’obulunzi babeerayo mu kifo kino ate mu budde bwe bumu”, Kansiime bw’agamba.\nKu mulundi guno, aba dfcu baliko empeereza ez’enjawulo ze baleetedde bakasitoma baabwe, abalimi n’abalunzi nga zonna zitambulira ku ssente ze basobola okuwolebwa, okutereka n’empeereza endala zonna okulaba ng’obulimi n’obulunzi mu Uganda bwongerwamu amaanyi.\nOmulimi n’omulunzi anaakulaakulana n’okutwala bizinensi ye mu maaso alina okubeera ng’atereka ssente z’afuna okuva mu makungula ge.\nBangi ku balimi n’abalunzi ssente zino bazitereka mu nnyumba ekitali kituufu kuba batya okugenda mu bbanka okuggulawo akawunti ate bbanka endala obukwakkulizo bubalemesa.\nGgwe omulunzi n’omulimi ayagala okuggulawo akawunti, olina kuyita na densite yo n’obufaananyi obutono oyambibwe okuggulawo akawunti mu bbanka ya dfcu. Kino kikuyamba okuwolebwa nga twesigama ku ssente z’olina.\nMu bbanka yaffe, tulinamu empeereza ya Agric Production Loans nga wano omulimi oba omulunzi tumuwola ssente z’okukozesa ebintu ebitandikirwako omuli okusasula abakozi, okukungula n’okutereka amakungula n’ebirala.\nMu ngeri y’emu tubayamba okufuna kapito w’okutambuza emirimu gyabwe eri abasuubuzi b’ebirime, abagattako omutindo n’abalala.\nOkugula ebikalu (Agric Asset financing): Twagala okutegeeza abalimi n’abalunzi nti tulina empeereza mwe tusobola okuyita okubakwatizaako okugula ebikalu naddala ebyuma nga tulakita, enkumbi, mmotoka ezitambuza ebikozesebwa n’amakungula, okuzimba sitoowa, ebiyumba by’okulundiramu, daamu z’amazzi, okutambuza amazzi g’okufukirira n’ebirala.\nOkuwola abagula emmere y’ensigo (grain facility (ACF): Tulina empeereza abasuubuzi b’emmere y’ensigo mwe basobola okuyita okufuna ssente okutwala mu maaso bizinensi zaabwe.


Bukedde Online - Museveni anunudde omuzigiti gwa William Street\nMuseveni anunudde omuzigiti gwa William Street\nOmukazi akubye Bebe akaama ne yeekanga\nMulonde Museveni mufune bye mubanja - Kidhu\nâ€œNsazeewo okukozesa obuyinza bwaGavumenti okuddiza Lubega ssente ze, omuzigiti gwa WilliamguddireAbasiraamu bakomye okulwanaganaâ€, bwe yategeezezzamu lukungâ€™aana lwe yakubyemu kibuga kyâ€™e Mpigimu Mawokota North akawungeezi kâ€™eggulo.Yasoose kukuba nkungâ€™aana eKibibimu Butambala.\nLubega yategeezezza Bukedde nti Pulezidenti kyâ€™anaasalawo kyâ€™ajja okugenda nakyo kubanga naye kimuyamba ngâ€™omuntu. Lubega yagula poloti 102/104 okuli omuzigitimu 2005 ku doola obukadde bubiri nâ€™awakanyizibwa nnyoAbasiraamu abakulemberwa Sheikh Muhammad Kamoga ne Hassan Kirya era baamulemesa okutwala ekifo.\nLubega oluvannyuma yategeeza bwâ€™akkirizza okuddiza Abasiraamu ekifo ekyo ssinga bamuddiza ssente ze bamuteeremu\nnâ€™amagoba nga byonna awamu bwe bukadde bwa doola butaano.\nMu 2007, Abasiraamu baawawaabira Mufti Mubajje, Idrissa Kasenene (eyali omuwandiisiwaUMSSC) ne Haji Hassan Basajjabalaba nga\nbabavunaana okutunda ettaka lyâ€™Omuzikiti.\nNga June 24, 2007 Lubega yawa kkooti obujulizi nti yagula ettaka lino nga tategeezeddwa nti liriko omuntu yenna alikaayanira.\nYaligula ayitamu kayungirizi wâ€™ettakaAsuman Irunga owa kkampuni ya First Merchant International Trading Company\nLtd. Mu February 2008 Abasiraamu abawakanya Mubajje okuli Sheikh Nooh Muzaata ne Kirya baasisinkana bannaddiinimu Klezia Katolika\nokubasaba bakkirizise Lubega avemu nsonga zâ€™ettaka eririko Omuzikiti.\nNga April 23, 2008, Lubega ngâ€™ayitamu balooya ba Ssemuyaba, Iga and Company Advocates yawandiikira Uganda Muslim Supreme Council (UMSC) ngâ€™ayagala bamuddize ensimbi ze yawaayo ngâ€™agula ettaka eryo.\nNga May 16, 2008UMSC yavaayo nâ€™etegeeza Lubega nti si nneetegefu kuliwa nsimbi kubanga obuyinza ku ttaka eririko Omuzikiti bwamukwasibwa nga kiri gyâ€™ali okubukozesa okulikolerako.\nMuseveni yagambye ntiwakati mu nkaayana asazeewo okukozesa obuyinza bwaGavumenti asasule Lubega. Mu lukungâ€™aana lwe lumu Amelia Kyambadde eyeesimbyewomu Mawokota North yasabye pulezidenti atangaaze ku byogerwa nti Museveni agenda kukozesa Amelia abbe ettaka lya Buganda.\nMuseveni yagambye nti amaze mu buyinza emyaka 25 kyokka ayagalawabeewo amulaga yiika yâ€™ettaka emu yokka gye yali abbye. Nâ€™agamba nti oyo pokopoko.\nBeemulugunya ku kuyimbula Lwakataka\nBamakanika bakaayanira obukadde 100 Museveni bwe yabawadde\nBamakanika balemeddwa Oluzungu mu Palamenti\nAbasuubuzi b'e Busega balwanye


Temwagala kusasula misolo ate mwagala ebirungi - Andrew Mwenda - Radio Simba, The Best Luganda Station in the World !\nTemwagala kusasula misolo ate mwagala ebirungi – Andrew Mwenda\nAndrew Mwenda agamba nti Bannayuganda tebagala kusasula musolo kyokka nga baagala obukuumi, eby’enjigiriza ebyobwereere, eby’obulamu eby’obwereere, amasanyalaze agalayisi, amazzi amayonjo n’enguudo ennungi. Kati mulowooza gavumenti enazikuzesaaki?\nKu business 272000 ez’abantu ssekinoomu ezwewandiisa okusasula emisolo, business 27000 zokka zezisasula; ng’ate business 4500 zezisasula ebitundu 80 ku 100 ez’emisolo.\nPulezidenti Obama akomekkereza obugenyi bwe e Kenya.\nBbaasi ya Swift Safaris egudde e Mbarara


Bukedde Online - Oluguudo olutaggwa lwaba ki?\nOluguudo olutaggwa lwaba ki?\nTebalina asobola kugivuga!\nAsazeeko bba obusajja\nAb’e Luweero beemulugunya ku luguudo olumaze emyaka 3 nga lukyakolebwa, Jjaamu asiba ebidduka okumala essaawa 3! Enfuufu eriyo ekuleka ofeesa ne ssennyiga\nBW’OBA ng’ennaku zino oba emyezi egiyise oyiseeko ku luguudo oluva e Kawempe okudda mu Luweero n’e Nakasongola, oteekeddwa okuba nga watuuse awantu ne weesooza oluusi n’okwevuma ekyakututteyo olw’enfuufu n’akalippagano k’ebidduka ebikuleka ng’ofumye, ofeesa ate oluusi n’oddugala okukirako akettaano!\nEmbeera eno abatambulira ku luguudo luno n’abaluliraanye gye babaddemu kati emyaka egigenda mu esatu nga mu bbanga lino, luzzenga luyiikuulwa ne lukolwako ebitundu ate awamu ne wasigala nga tewakoleddwa, nga bino byonna bimazeeko Bannaluweero emirembe.\nOkusooka, omulimu guno ogukolebwa kkampuni ya Energoprojekt (eyava e Serbia) gwali gubaliriddwa okumala omwaka gumu gwokka.\nOmulimu ogugenda mu maaso kwe kwongera omwaliiro gw’olutabu lwa koolansi omutabule n’oluyinja, oluguudo lusobole okuwangaala.\nOmulimu guno gwali gubaliriddwa okuwemmenta obuwumbi 92 naye nga kati zirabika zeeyongeramu.\nOlugendo olwalinga olw’essaawa emu kati lwa ssaawa 4. Ekivudde mu kukola oluguudo olutaggwa be Bannaluweero n’abantu abalala abalukozesa okutandika okwekokkola eng’endo zaakwo n’okujja e Kampala olw’okutya enfuufu n’okulwa mu kkubo.\nOlw’okuyimirirayimirira okususse ng’emmotoka zirindirira okuyita ku bifo awakolebwa n’obulippagano bw’ebidduka obuli ku luguudo luno, kivuddeko olugendo olwalinga olw’essaawa emu (okuva e Luweero okudda e Kampala) kati okutwala essaawa ennya (4)!\nLusuubirwa kuggwa mu June wa 2014!\nAbamu ku baddereeva abakalabakalaba bagezaako okusalinkiriza ne bayitira mu byalo nga Kiteezi ne Kkomamboga nga bagezaako okwewala okulwa mu bulippagano naye ate oluusi nayo bafunirayo ebizibu gamba ng’okubulirayo.\nEmmotoka nnyingi ezigudde mu nkonko ezisimwa awakolebwa naddala ezo ezitambula ekiro n’ezo eziba zitisse.Amaka mangi agali ku kkubo kati bw’oyitayo, gakutte enfuufu n’ennyumba ezaaliko langi kati zonna tezikyafaananika.\nOmulimu gw’okwongera okuddaabiriza oluguudo lw’e Kawempe - Kafu kati ogukandaaliridde gwatandika mu mwezi gwa May 2011 nga gwali gusuubirwa okuggwa mu May wa 2012.\nKyokka, okusinziira ku Ying. Bruno Musoke, omukungu w’ekitongole kya Uganda National Roads Authority (UNRA) avunaanyizibwa ku mulimu guno, tekyasoboka kuba mweyongeramu ebirala ebyali bitalabiddwaawo mu kusooka, gamba ng’okuddamu okuzimba emyala n’emifulejje.\nBayinginiya abali ku luguudo luno bagamba nti omulimu gusuubirwa okuggwa mu June w’omwaka ogujja (2014) wadde nga ye omwogezi wa UNRA, Daniel Alinange yandiba ng’asiisirizza akazigo n’agamba nti guyinza okuggwa mu December w’omwaka guno. Ku bombi ani mutuufu era ani mukyamu? Nze naawe!\nMu kiseera kino, aba takisi tebakyasobola kukola luutu ze baalinga bakola olunaku olw’okuba kati bamala essaawa nnyingi mu kkubo.\nAli Mutebi, ssentebe w’ekitongole kya BUTODA ekiddukanya takisi mu Luweero, agamba nti takisi esobola okudda e Kampala emirundi ebiri gyokka sso nga luli zaakolanga emirundi esatu oba ena.\nAmaziga g’ente ly’essanyu lya malembo!\nNga bwe bagamba nti amaziga g’ente ly’essanyu lya malembo (embwa), abalimi n’abasuubuzi abali ku luguudo luno bangi bagufudde mugano nga beetundira ebiriibwa n’ebinywebwa eri abakozi b’oluguudo n’abasaabaze ababa basiraanidde mu mmotoka ezeesibye.\nOkumanya guno mugano gwennyini, mu bitundu ebimu, abasuubuzi bano bassa ebijingi eby’ekimpatiira mu kkubo emmotoka zeesibe basobole okutundirako ebintu byabwe omuli amazzi, ssooda kasooli, emiyembe, entula, ebinyeebwa eby’empogola n’ebirala bingi bye baggya mu nnimiro zaabwe.


Bukedde Online - Ab'e Kigombya balabudde Gavumenti ku by'okubaliyirira\nBy Joanita Nakate\nAbamu ku batuuze nga bali mu maka g’omubaka Betty Nambooze (mu katono).\nABATUUZE ku kyalo Kigombya mu disitulikiti y'e Mukono, bawadde gavumenti nsalessale ya myezi ena okutuuka mu mwezi gw'omukaaga, nga babaliyiridde ssente ze baabasuubiza mu poloti n'ebibanja byabwe, gavumenti bye yabalagira okuvaamu olw'enteekateeka yaayo ey'okuzimba oluguudo lw'eggaali y'omukka eya Standard Gauge Railway.\nBagambye nti, emyezi bwe giggwaako nga tebaliyiriddwa, baakugenda mu kkooti bagivunaane.\nAbatuuze abaabadde bakulembeddwa ssentebe waabwe, James Mujunga baasazeewo okwekubira enduulu eri omubaka wa munisipaali y'e Mukono, Betty Nambooze Bakireke, gwe baatwalidde ekiwandiiko akibatuusize mu palamenti nga balaga obutali bumativu olwa gavumenti okulwawo okubaliyirira.\nBaabadde basaba bakkirizibwe okuddamu okukozesa ebifo byabwe olw'abantu abamu abataategeerekeka abatandise okusimba ebikondo mu poloti zaabwe.\nMujunga yategeezezza nti, abatuuze be, abasoba mu 150 be baakosebwa enteekateeka eno bwe baabalagira okuva mu poloti zaabwe abasinga mwe baali bazimbye ennyumba n'ez'abapangisa, balimye emmere, n'abaali bayiye eby'okuzimbisa ebyali bibalirirwaamu obuwanana bw'ensimbi nga kati byonna byayonooneka.\nAbamu ku batuuze baategeezezza nga bwe bawaliriziddwa okuddukira ew'omubaka nga bakooye okubundabunda, okubulwa ensimbi ezisasulira ennyumba mwe basula n'okuliisa ffamire zaabwe kyokka nga balina ebibanja ne poloti zaabwe ezitaliiko kintu kyonna.\nMujunga yannyonnyodde nga bwe baabateesa emikono ku mpapula ezaali zooleka nti ebifo byabwe babiwaddeyo era ne bakkiriziganya nga bamanyi baakuweebwa ensimbi mu bwangu kyokka n'okutuusa kati tebeenyeenya.\nYe Fausta Nantume okuva mu pulojekiti ya Standard Gauge Railway yabasabye okubeera abakkakkamu n'ategeeza nga gavumenti bw'eva kitundu ku kitundu mu disitulikiti ez'enjawulo omuli abantu abaataataaganyizibwa pulojekiti eno, era n'abagumya nti oluvannyuma lw'okumaliriza e Jinja mu bbanga ttono, bagenda kuliyirirwa.\nOmubaka Betty Nambooze ye yabasuubizza okutuusa ekiwandiiko kye bamukwasizza eri olukiiko lw'eggwanga olukulu okulaba ng'ensonga yaabwe egonjoolwa.


Kazimba alekedde Bannamityana obubaka okuk...\nKKOOTI ewozesa ensonga z'amaka e Makindye eyongezzaayo okuwulira omusango omwana Jordan Sebuliba 40, gwe yawawaabira kitaawe omugagga Mohan Kiwanuka 69 ng'ayagala kkooti emukake amugabire ebimu ku byobugagga bye abiddukanye ng'asinziira ku nsonga nnya z'abadde amalirako ssente ze.\nOmulamuzi Geofrey Namundi owa kkooti ekola ku nsonga z'amaka yayongezzaayo okuwulira omusango Sebuliba gwe yaggula ku kitaawe Kiwanuka ng'agamba nti fayiro ekwata ku musango guno tennaba kutuuka ku mmeeza ye.\nOmusango guno Sebuliba yasooka kuguggulawo mu Kkooti Enkulu ewozesa emisango gy'ettaka abaasazeewo okugusindika mu kkooti ewozesa ensonga z'amaka e Makindye. Omulamuzi Namundi yayongeddeko nti fayiro bwe yava mu ofiisi y'ebyettaka yalina okuyita ew'omulamuzi akulira kkooti ento nga yalina okugimukwasa kyokka mu kiseera kino ali bweru wa ggwanga mu Zanzibar nga balina okumulinda amale okudda basobole okutambuza omusango guno.\nSebuliba ayagala kkooti emugabire ebyobugagga okuli ekifo kya Golf Course poloti nnamba 21-29 okuli ekifo kya Seven Trees e Kololo awakolerwa emikolo, poloti 1758 Busiro Bwerenga bbulooka 413 ne poloti 22 Kanaakulya Kaggwa Close FRV KCCA volume 371 okuli amaka maama we w'asula.\nOkusinziira ku mpaaba, Sebuliba ayagala ebyobugagga bino y'aba abiddukkanya kubanga y'abadde alabirira maama we Beatrice Bayiga okuva mu 2017, kitaawe gwe yasuulawo mu 1989 nga ssente ezimulabirira ziva mu poloti ya Seven Trees e Kololo. Sebuliba agattako nti yasonda ezimu ku ssente ezaakola omukolo gw'omu ku bannyina, nnyina gw'azaala bwe yali ayanjula bba.\nEkirala agamba nti yakozesa ssente ezimu okulongoosa amalaalo gaabwe ag'ekika. Ate ssente endala yazisaasaanya mu kuwa obujjanjabi eri baganda be n'ebyetaago ebirala. Nga bino byonna kkooti bw'ebiteeka mu nkola ajja kusobola okuggyayo ssente ze z'abadde asaasaanya.\nKU KKOOTI awaa BADDE OMUSANGO Balooya ba Kiwanuka abaakulembeddwaamu Faisal Mukasa owa Fides Co. Advocates be baasoose okutuuka ku kkooti e Makindye. Oluvannyuma Sebuliba yazze ne balooya be aba BKA Co. Advocates kyokka olwayingidde kkooti, omulamuzi Namundi n'akabatema nga bw'atalina fayiro kubanga temutuukangako okuva lwe baakola enkyukakyuka mu musango kwe kusalawo okugwongezaayo okutuusa ku Lwokubiri wiiki ejja.\nBeatrice Luyiga Kavuma Kiwanuka maama wa Sebuliba naye oluvannyuma yatuuse ku Kkooti n'omu ku batabani be ne babeera mu kafubo okumala akabanga. Oluvannyuma baafulumye ne balinnya mmotoka ne babulawo.\nOmusango gwaggulwawo ng'ayita mu balooya be aba BKA and Co. Advocates nga guli wakati wa Jordan Sebuliba, maama we Beatrice Kavuma Kiwanuka, kkampuni ya Lower Hill Management ne Mohan Kiwanuka ne kkampuni ya Visa Investments. Gwasooka okuggulwawo nga July 9, 2019 mu kkooti ewoza emisango gy'ettaka ku fayiro nnamba 535/2019.\nMu kiwandiiko Sebuliba kye yakwasa kkooti eno ayagala ekake kitaawe amukwase ebimu ku byobugagga olw'obuvunaanyizibwa bw'abadde akola.\nGUNO MULUNDI GWAKULUBIRI NGA SEBULIBA avunaana KITAAWE Sebuliba yasooka kutwala kitaawe Kiwanuka mu kkooti ng'agamba nti aliko obukosefu ku mutwe ng'ayagala lkooti emukake atwalibwe mu ddwaaliro akeberebwe era n'agisaba emuuwe obuvunaanyizibwa y'aba addukanya ebyobugagga bya kitaawe.\nMusa Ssekaana omulamuzi wa Kkooti Enkulu ewozesa emisango gy'engassi yagoba omusango guno ng'agamba nti ng'ali wamu ne balooya b'enjuyi zombi olwa Kiwanuka ne Sebuliba, yayogera ne Kiwanuka okumala eddakiika 45 n'akizuula nga talina buzibu bwonna ku mutwe n'alaga nti eky'okumusindika mu ddwaaliro okumwekebejja kimuggyako eddembe lye. Wabula Sebuliba teyamatira n'ebyava mu musango n'asuubiza okweyongerayo mu kkooti esingako.\nWano era yasaba kkooti emuwe olukusa asigale nga y'addukanya ebyobugagga omuli kkampuni 33 ezikola emirimu gya kitaawe egy'enjawulo kyokka nakyo omulamuzi yakigoba. Balooya\nBAVUDDE MU MUSANGO Balooya ba Kkampuni ya Mayiga and Buwule Co. Advocates ababadde bawoza emisango gya Kiwanuka bavudde mu musango guno kubanga be bawandiisi ba kkampuni ya Visa Investments kyokka nga nayo baagiwawaabira mu musango. Looya Fisal Mukasa owa Fides ye yayingidde mu musango guno nga y'awolereza Kiwanuka ne Kkampuni ya Visa Investment.\nBY'ASABA MU KIWANDIIKO Agamba nti amaka agali ku poloti nnamba 22A Kawalya Kaggwa Close ayagala bagaggye mu mannya ga kkampuni ya kitaawe eya Summit Ltd, poloti 1758 Busiro Bwerenga nayo bagiggye mu mannya ga kkampuni ya kitaawe eya Visa Investments Ltd. Ono era ayagala kitaawe ne kkampuni ya Visa Ltd bamuliyirire olw'okufiirizibwa kwonna okubaddewo. Yasabye kkooti era ekome ku kitaawe ne basajja be abaagala okumusengula mu byobugagga bino\nBukedde ategese Ekimeeza enkya


2 Ebyomumirembe 10-18\n1 Lekobowaamu n'agenda e Sekemu: kubanga Isiraeri yenna baali bazze e Sekemu okumufuula, kabaka.\n2 Awo olwatuuka Yerobowaamu mutabani wa Nebati bwe yakiwulira, (kubanga yali mu Misiri gye yali addukidde okuva eri kabaka Sulemaani,) Yerobowaamu n'ava mu' Misiri n'akomawo.\n5 N'abagamba nti Mumale ennaku ssatu, mulyoke mujje gye ndi nate.\tAbantu ne bagenda.\n14 n'abagamba ng'okuteesa kw'abalenzi bwe kwali ng'ayogera nti Kitange yafuulanga ekikoligo kyammwe ekizito, naye nze naayongerangako: kitange yabakangawulanga na nkoba, naye nze naabakangawulanga na njaba ez'obusagwa.\n18 Awo kabaka Lekobowaamu n'atuma Kadolaamu eyali omukulu w'omusolo; abaana ba Isiraeri ne bamukasuukirira ama yinja n'okufa n'afa.\tKabaka Lekobowaamu n'ayanguwa okulinnya mu ggaali lye okuddukira mu Yerusaalemi.\n1 Awo Lekobowaamu bwe yatuuka e Yerusaalemi, n'akuŋŋaanya ennyumba ya Yuda ne Benyamini, abasajja abalonde kasiriivu mu obukumi munaana, abalwanyi, okulwana n'ennyumba ya Isiraeri, okumuddiza nate obwaka! baka Lekobowaamu.\n4 Bw'atyo bw'ayogera Mukama nti Temwambuka so temulwana ne baganda bammwe: muddeeyo buli muntu mu nnyumba ye; kubanga ekigambo kino kyava gye ndi.\tAwo ne bawulira ebigambo bya Mukama ne baddayo ne baleka okutabaala Yerobowaamu.\n6 Awo abakulu ba Isiraeri ne kabaka ne beetoowaza; ne boogera nti Mukama\tmutuukirivu\n7 Awo Mukama bwe yalaba nga beetoowazizza, ekigambo kya Mukama ne kijja eri Semaaya nga kyogera nti Beetoowazizza; siribazikiriza: naye naabawaako okuwonyezebwa, n'obuIsungu bwange tebulifukibwa ku Yerusaalemi mu mukono gwa Sisaki.\n9 Awo\tSisaki kabaka w'e Misiri n'atabaala Yerusaalemi n'aggyayo obugagga obw'omu nnyumba ya Mukama n'obugagga obw'omu nnyumba ya kabaka; byonna n'abitwalira ddala: n'aggyayo engabo zonna eza zaabu Sulemaani ze yakola.\n11 Awo oiwatuuka kabaka buli lwe yayingi_ ranga mu nnyumba ya Mukama, abambowa ne bajja ne bazisitula, ne bazizza mu nju ey'abakuumi.\n13 Awo kabaka Lekobowaamu ne yeenywereza mu Yerusaalemi n'afuga, kubaaga Lekobowaamu yali Yaakamaze emyaka amakumi ana mu gumu bwe yatanula okufuga, n'afugira emyaka kkumi na musanvu mu Yerusaalemi, ekibuga Mukama kye yeeroboza mu bika byonna ebya Isiraeri okuteeka omwo erinnya lye: n’erinnya lya nnyina lyali Naama Omwamoni.\n2 N'afugira emyaka esatu mu\tYerusaalemi: n'erinnya\tlya nnyina lyaB Mikaaya muwala wa Uliyeeri ow'e Gibeya. Ne wabanga entalo eri Abiya ne Yerobowaamu.\n3 Abiya n'alumba ng'aliaa eggye ery'abasajja abazira abalwanyi, abasajja abalonde obusiriivu buna: Yerobowaamu n'asimba ennyiriri okulwana naye ng'alina abasajja abalonde obusiriivu munaana ab'amaanyi abazira.\n4 Abiya n'ayimirira ku lusozi Zemalayimu oluli mu nsi ey'ensozi eya Efulayimu n'ayogera nti Mumpuhre, mmwe Yerobowaamu ne Isiraeri yenna;\n7 Ne wakuŋŋaana gy'ali abasajja abataliiko kye bagasa, abaana ba Beriali, abeenyweza eri Lekobowaamu mutabani wa Sulemaani, Lekobowaamu ng'akyali muto n'omutima gwe aga mugonvu, so nga tayinza kubaziyiza.\n8 Awo kaakaao mulowooza okuziyiza obwakabaka bwa Mukama mu mukono gwe batabani ba Dawudi; era muli kibiina kinene, era waliwo nammwe ennyana eza zaabu Yerobowaamu ze yabakolera okuba bakatonda.\n9 Temwagoba bakabona ba Mukama, batabani ba Alooni n'Abaleevi, ne mwerondera bakaboaa ng'empisa bw'eri ey'amawaaga ag'omu nsi endala? kale buli ajja okwetukuza ng'alina ente ento n'endiga ennuae musanvu, oyo ayinza okuba kaboaa w'abo abatali bakatonda.\n10 Naye ffe, Mukama ye Katonda waffe, naffe tetumuvangako; era (tulina) bakabona abaweereza Mukaiaa, batabani ba Alooni n'Abaleevi, mu mulimu gwabwe:\n11 era bookya eri Mukama buli nkya aa buli kawungeezi ebiweebwayo ebyokebwa n'obubaane obuwoomerevu: n'emigaati egy'okulaga nagyo bagiteekateeka ku mmeeza ennongoofu: n'ekikondo ekya zaabu n'eitabaaza zaakYo, okwakanga buli kawungeezi: kubanga ffe tukwata ebyo Mukama Katonda waffe bye yakuutira; naye mmwe mwamuvaako.\n12 Era, laba, Katonda ali naffe, atukulembedde, ne bakabona be ngamakondeere agalawa, okugalaya okulwana nammwe. Ai abaana ba Isiraeri, temulwana ne Mukama Katonda wa bajjajjammwe; kubanga temuulabe mukisa.\n13 Naye Yerobowaamu n'abafulumya ennyuma abateezi: awo ae baba mu maaso ga Yuda, abateezi ne baba ennyuma waabwe.\n3 kubanga yaggyawo ebyoto ebya bannaggwanga n'ebifo ebigulumivu n'amenya empagi n’ate maatema ba Asera;\n6 N'azimba ebibuga ebiriko enkomera mu Yuda: kubanga ensi yali eteredde so teyalina ntalo, mu myaka egyo; kubanga Mukama yamuwa okuwummula.\n7 Kubanga yagamba Yuda nti Tuzimbe ebibuga bino, tubikoleko bbugwe n'ebigo, enzigi n'ebisiba; ensi ekyali mu maaso gaffe, kubanga runoonyezza Mukama Katonda waffe; rumunoonyezza, naye atuwadde okuwummula enjuyi zonna. Awo ne bazimba ne balaba omukisa.\n9 Zeera Omwesiyopya n'abatabaala ng'alina eggye kakadde n'amagaaii ebikumi bisatu; n'ajja e Malesa. 10 Awo Asa n'afuluma okumusisinkana, ne basimba ennyiriri mu kiwonvu Zefasa e Malesa.\n11 Asa n'akaabira Mukama Katonda we n'ayogera nti Mukama, tewali muyambi akwenkana ggwe wakati w'abalina (abalwanyi) abangi, n'abo abatalina maanyi: tuyambe, ai Mukama Katonda waffe; kubanga tukwesiga, ne mu linnya lyo mwe tutabaalidde ekibiina kino. Ai Mukama, ggwe Katonda waffe; omuntu aleme oku kusinga.\n13 Asa n'abantu be abaali naye ne babacocca ne babatuusa e Gerali: ae kugwa ku Baesiyopya bangi bwe batyo n'okuyinza ne batayinza kuddamu amaenyi; kubanga baazikirizibwa mu maaso ga Mukama ne mu maaso g'eggye lye; ne banyaga omunyago mungi nnyo:\n2 n'afuluma okusisinkana Asa n'amugamba nti Mumpulire, mmwe Asa ne Yuda yenna ne Benyamini: Mukama ali nammwe bwe munaabanga naye; era bwe munaamunoonyanga, munsamulabanga; naye bwe munaamuvangako, anaabavangako mmwe.\n10 Awo ne bakutltlaanira e Yerusaalemi mu mwezi ogw'okusatu mu mwaka, ogw'ekkumi n'etaano ogw'okufuga kwa Asa.\n15 Yuda yenna ne basanyukira ekirayiro ekyo: kubanga baali balayidde n'omutima gwabwe gwonna ne bamunoonya okwagala kwabwe kwonna; ne vamulaba: Mukama n'abawa okuwummula enjuyi zonna.\n16 Era ne Maaka nnyina Asa kabaka n'amugoba mu bwannamaole kubanga yali akoze ekifaananyi ky'omuzizo okuba Asera; Asa i'atema ekifaananyi kye n'akifuula nfuufu n'akyokera ku kagga Kiduooni.\n1 Awo mu mwaka ogw'asatu mu mukaaga ogw'okufuga kwa Asa, Baasa kabaka wa Isiraeri n'atabaala Yuda, n'azimba Laama obutaganya muntu kufulwna newakubadde okuyingira eri Asa kabaka wa Yuda.\n12 Ne mu mwaka ogw'amakumi asatu mu mwenda ogw'okufuga kwe Asa n'alwala ebigere; endwadde ye n'enyiikira\tnnyo:\tnaye\tbwe yalwala n'atagenda eri Mukama naye eri abasawo.\n15 n'eyamuddirira Yekakanani omwami, era wamu naye obusiriivu bubiri mu obukumi mu naana:\n16 n'eyamuddirira\tAmasiya mutabani wa Zikuli, eyeewaayo ku bubwe eri Mukama; era wamu naye abasajja ab'amaanyi abazira obusiriivu bubiri:\n4 Awo Yekosafaati n'agamba kabaka wa Isiraeri nti Nkwegayitldde, buuza ekigambo kya Mukama leero.\n6 Naye Yekosafaati n'ayogera nti Tewali wano nate nnabbi wa Nlukama, tumubuuzeeko?\n8 Awo kabaka wa Isiraeri n'ayita omumbowa n'ayogera nti Yanguwa okime Mikaaya mutabani wa Imufa.\n11 Ne bannabbi bonna ue balagula bwe batyo, nga boogera nti Yambuka e Lamosugireyaadi olabe omukisa: kubanga Mukama alikigabula mu mukono gwa kabaka,\n18 N'ayogera nti Kale muwulire ekigambo kya Mukama: ndabye Mukama ng'atudde ku ntebe ye n'eggye lyonna ery'omu gguIu nga bayimiridde ku mukono gwe ogwa ddyo ne ku gwa kkono.\n19 Mukama n'ayogera nti Ani anaasendasenda Akabu kabaka wa Isiraeri ayambuke e Laznosugireyaadi agwe; Omu n'ayogera bwatyo; omulala n'ayogera bw'atyo.\n20 Awo ne wafuluma omuzimu ne guyimirira mu maaso ga Mukama ne gwogera nti Nze nnamusendasenda.\tMukama\n21 Ne gwogera nti Naafuluma ne mbeera omuzimu ogw'obulimba mu kamwa ka bannabbi be bonna.\tN'ayogera nti Ggwe onoomusendasenda n'okusobola onoosobola: fuluma: okole bw'otyo.\n22 Kale nno, laba, Mukama atadde omuzimu ogw'obulimba mu kamwa ka bannabbi bobano; era Mukama akwogeddeko; akabi.


Bukedde Online - Omuwendo gw'abalina siriimu gweyongedde mu Buganda\nOmuwendo gw'abalina siriimu gweyongedde mu Buganda\nSteven Ndibowa (ku kkono) omukugu okuva mu Baylor College of Medicine ng’aggya omusaayi ku Swaibu Sebyala ku lunaku lw’ensi yonna olwa siriimu mu 2018.\nEBIKUNG'AANYIZIDDWA ebikwata ku kawuka akaleeta siriimu okwetooloola eggwanga wakati w'omwezi gwa April ne June biraze nti ekitundu ky'amasekkati ga Uganda oba Buganda kye kisinza abantu abakebeddwa ne bazuulwa nga balina akawuka.\nAba Uganda Gender and HIV Reporting Dashboard, abageraageranya omuwendo gw'abantu be basanze nga balina akawuka nga bagiggya ku baba bakebeddwa mu malwaliro agatali gamu be baakungaanyizza bwino ono.\nEkitundu kino eky'amasekkati kyawulwamu emirundi ebiri; Central 1 eyakutte ekisooka\nokubaamu abalina akawuka abangi erimu disitulikiti Buikwe, Bukomansimbi, Butambala, Gomba, Kalangala, Kalungu, Kyotera, Lwengo, Lyantonde, Masaka, Mpigi, Rakai, Sembabule ne Wakiso.\nCentral 2 eyaddiridde okuba n'abaakawuka abangi mulimu disitulikiti ya Buvuma, Kassanda, Kayunga, Kiboga, Kyankwanzi, Luweero, Mityana, Mubende, Mukono, Nakaseke ne Nakasongola.\nDisitulikiti eziri mu Central 1 baazuddeyo abakyala abalina akawuka 6,617 ku abo 103,461 be baakebedde ate abasajja 1,918 ku 50,121 be baakebedde.\nOmuteeko ogwokubiri, ku bakyala 105,338 baasanzeeko 2,886 abalina akawuka ate\nabasajja 52,311 be baakebeddeko baazuddeko 1,590 abalina akawuka.\nKampala ali mu kyakusatu Ebyazuuliddwa biraga nti Kampala eri mu kifo kyakusatu,\nng'abaazuuliddwa abalina akawuka baabadde abakazi 1,693 ku bakazi 54,496 abaakeberwa ate abasajja 1,047 be baasangiddwa n'akawuka ku basajja 22,105 abaakeberwa.\nBw'otunuulira emyaka gy'abantu abaasangiddwa n'akawuka, abavubuka abawala\nabali wakati w'emyaka 20-24 be basinze okukosebwa nga bali 8,355 ate abalenzi bali 1,323.\nAbawala wakati w'emyaka 25-29 babadde 4,609 ng'abalenzi mu myaka egyo bali 2,113. Mu ngeri y'emu, abavubuka abawala wakati w'emyaka 30 -34 bali 2,939\nWe baabakeberedde, ng'abafuna okubudaabudibwa n'okufuna eddagala eriweweeza\nku kawuka wamu n'obujjanjabi abali wakati w'emyaka 20 -24 abawala bali 5,886 n'abalenzi 1,102 bokka, wakati w'emyaka 25 ne 29 abakazi 5,083 n'abasajja 1,944 ate wakati w'emyaka 30 ne 34 abakazi bali 3,195 n'abasajja 2,248.\nCharles Otai avunaanyizibwa ku kulondoola emirimu mu kitongole kya Uganda AIDS Commission, yagambye nti aba The Uganda Gender and HIV Reporting Dashboard bawa amawulire agakwata ku kawuka mu bujjuvu okusinziira ku kifo, ekitundu\nn'emyaka. Kino kiyambako okumanya muntu ki eyeetaaga obuyambi n'awookumusanga.\nDr. Nelson Musoba agamba nti omuwendo gwe bazudde omungi gwa bantu abagenda mu malwaliro nga balina endwadde ez'enjawulo ne basalawo okwekebeza okumanya bwe bayimiridde ku mbeera y'akawuka ne bafundikira nga babasanze bakalina.\nLwaki omuwendo gw'abalina akawuka gulinnya mu Buganda?\nDr. Peter Mudiope, akola ne minisitule y'ebyobulamu, okulinnya kw'omuwendo gw'abantu abalina akawuka akitadde ku kubeera nti baakyusa mu ngeri ze bayitamu okukebera abantu.\nMudiope annyonnyola nti okukebera kuno kwakolebwa nga balina ekiti ky'abantu be baluubirira okusinga bwe kibadde mu biseera ebiyise nga bakuba olusiisira awantu ne bakebera buli muntu ajja.\nOmulundi guno be bazudde n'akawuka babadde bangi okusinga abatakalina kubanga\nbaakebera buli muntu eyagenda mu ddwaaliro mu kiseera ekyo.\nOkusinziira ku Musoba, baddereeva ba ttuleera nabo bavunaanyizibwa ku kusaasaanya akawuka kubanga waliwo ebitundu by'otunuulira ebisangibwa ku nguudo ezitwala ebimotoka ebinene.\nBaddereeva bagula abakazi (bamalaaya) ekiyinza okuviirako okusiiga abalala obulwadde.\nOkusinziira ku Musoba, disitulikiti eziri mu Central 2 muzingiramu eziri ku luguudo lw'e Gulu ekiyinza okubeera nga kivudde ku bavuga emmotoka ennene nga batwala ebyamaguzi e South Sudan.\nMu ngeri yeemu, disitulikiti nga Lyantonde ne Mbarara obulwadde bungi ng'emu ku nsonga be baddereeva ba ttuleera.\nEbifo by'oku bizinga nga Kalangala waliyo abavubi ku myalo wabula mu biseera by'omuggalo wakati wa April ne June omuwendo gw'abantu abagenda mu malwaliro okwekebeza n'abakozesa eddagala eriweweeza ku kawuka erya ARVs gwakka.\nEnsonga za Full Figure ne Bajjo ziwanvuye: Kkooti eragidde Full Figure yeewozeeko mu nnaku 15\nManeja Kavuma ayagala Abtex amuliyirire obukadde 380 lwa kumwonoonera linnya\nPolof. Kanyeihamba bamututte mu kkooti


Ssentebbe wekibiina kya Nrm era omukulembeze weggwanga Yoweri Kaguta Museveni ayise olukiiko lwekibiina kino olwokuntikko olwa Central Executive Committee okusinsinkana olwaleero mu maka gobwa President Entebbe okubaako ensonga zebogerako naddala ezikwaata ku kwemulugunya kwabannakibiina kino abataamatira nebyaava mu kamyuufu kekibiina kino. – CBS FM\nSsentebbe wekibiina kya Nrm era omukulembeze weggwanga Yoweri Kaguta Museveni ayise olukiiko lwekibiina kino olwokuntikko olwa Central Executive Committee okusinsinkana olwaleero mu maka gobwa President Entebbe okubaako ensonga zebogerako naddala ezikwaata ku kwemulugunya kwabannakibiina kino abataamatira nebyaava mu kamyuufu kekibiina kino.\nOkusinziira ku bbaluwa mwaami Museveni kwayitidde ensisinkano eno, ensisinkano eno yakutandiika ku saawa 7 ezettuntu lyaleero.\nOlukiiko lwa Cec mu nsisinkano eyasembayo , lwaatondawo akakiiko kabannamateeka okutunula mu kwemulugunya kwabannakibiina kino ku mutendera egyegyawulo okuli aba gavument ezebitundu nebifo byobubaka bwa palament okwaava mu kamyuufu kekibiina kino kino, era akakiiko kano ennaku zino zonna kabadde kekeneenya okwemulugunya kuno.\nWerutuukidde olwaleero, waliwo bannakibiina bangi obuwanguzi bwaabwe obukakasiddwa akakiiko kano songa waliwo nabalala ng’obuwanguzi bwaabwe busaziddwaamu akakiiko kano nebuweebwa abalala\nEmanuel Dombo director webyamawulire ku kitebbe kyekibiina kino agambye nti olukiiko lwa Cec , ssabawandiisi wekibiina kino agenda kulwanjulira alipoota ku ngeri akakiiko kabannamateeka bano gyekakutemu ensonga zokwemulugunya kuno newekatuuse\nKulwomukaaga lwa sabiiti eno, ekibiina kino era kyaakuteekateeka akamyuufu kekibiina ku bifo ebyenjawulo okuli ebyabaliko obulemu, abakozi, abakadde nabavubuka okufuna abanaakwatira ekibiina kino bendera mu kulonda kweggwanga lyonna.\nEmanuel Dombo agamba nti era olukiiko lwa CEC lwakutegezebwa ku nteekateeka zokulonda kuno nekibiina bwekyeeteeseteese okuwandiisa bannakibiina kino eri akakiiko kebyokulonda sabiiti ejja,


Amawulire | Dembe FM 90.4 - Part 1150\nAbabaka baanirizza eby’okuteesa\nAbamu ku babaka ba parliament basanyukidde ekiteeso ky’omukulembeze w’eggwanga okuteesa ne bannabyabufuzi abavuganya gavumenti mu kibuga Kampala. President Museveni, bweyabadde ayogerako n’abatuuze mu district ye Lwengo, yagambye nti mwegetefu okuteesa ne Lukwago ne banne okuleetawo emirembe mu kibuga. Ababaka okuli Julius Junjura,Patrick Nsanja ne David […]\nMudde ku Mirimu- Gavumenti eragidde aba KCCA\nMinister wa Kampala Frank Tumwebaze alagidde ekitongole kya Kcca okuddamu okukakkalabya emirimu gyaakyo. Kino kiddiridde akulira abakozi mu KCCA Jennifer Musisi okuyimiriza emirimu gy’ekitongole, ng’agamba nti abakozi ba KCCA babadde batulugunyizibwa abawagizi ba Lukwago. Frank Tumwebaze agambye nti bamaze okufuna obukuumi obumala eri abakozi ba KCCA. […]\nKampala capital city authority egaddewo. Abakozi bonna ssibakuddamu kukola mirimu okuva olunaku lw’enkya Kino akyogedde y’akulira abakozi mu Kampala Jennifer Musisi. Ono agamba nti abakozi baabwe batiisibwatiisibwa nga bakola at enga tebasobola kubawa bukuumi. Ng’ayogerako eri bannamawulire akawungeezi ka leero, Musisi agambye nti bakusigala nga […]\nAbapoliisi bagobeddwa lwakutulugunya bantu\nAbapoliisi abaatulugunya eyali omukozi wa Mukwano gubasse mu vvi Akakiiko ka poliisi akakwasisa empisa nga kakulemberwa Joseph Ongom kategeezezza nti ebikolwa bya ba poliisi bano bimenya mateeka era bibavumaganya. Aboogerwaako kuliko ASP Asbos Okumu, Corporal Odongo, Patrick Muwonge ne Lwanga Arafati. Bano batulugunya Kasimu Suuna […]\nGavumenti etegeezezza nga bw’egenda okujulira ebivudde mu kooti nga bikakasa Erias Lukwago nga loodimeeya. Kooti enkulu olunaku lwaleero ekirizza okuyimiriza eby’okussa mu nkola ebiri mu alipoota eyagoba Lukwago okutuusa ng’okwemulugunya kwe mu bulambalamba. WAbula ekiwandiiko ekivudde ku kitebe kya gavumenti ekya mauwlire ekya Media center […]\nLukwago aluyiseeko- Olutalo lutandika butandisi\nLoodimeeya wa kampala Erias Lukwago aweze nti olutalo olw’okulwanirira entebe ye ey’obwa loodi Meeya lutandika butandisi. Kino kiddiridde kooti enkulu okuyisa ekiragiro ekiyimiriza okussa mu nkola ebyasalibwaawo akakiiko akaali kanonyereza ku loodimeeya. Omulamuzi Yasin Nyanzi era alagidde gavumenti esasule Lukwago ssente ze zonna z’asasanyizza mu […]\nKawefube w’okulonda meeya omuggya atandise\nAkakiiko akakola ku by’okulonda katandise okukola ku by’okulonda kwa loodimeeya Kiddiridde akulira abakozi mu KCCA Jennifer Musisi okubawandiikira ng’abetegeeza ng’ekifo kino bwekiri ekikalu Omwogezi w’akakiiko akalondesa, Jotham Taremwa agamba nti etteeka libawa emyezi mukaaga okubeera nga bategese okulonda. Bbo ababaka mu Lukiiko olukulu olw’eggwanga bagaala […]\nKatikkiro alabudde gavumenti ku kuvvoola amateeka\nKamala byonna wa Buganda oweekitiibwa Charles Peter Mayiga avuddemu omwaasi ku nsonga za kampala. Katikkiro Mayiga agamba nti kikyaamu okuyisa olugaayu mu nsonga z’amateeka Katikkiro agamba nti bino byonna biyinza okuvaako obunkenke mu kibuga awatali nsonga eri awo. Bino Katikkiro abyogedde bw’abadde mu lusiisira lw’okusonderako […]\nBano babbira abayizi ebigezo\nPoliisi e Luweero ekutte abakulira amasomero 2 lwakubbira bayizi bigezo bya kibiina ky’omusanvu. Abakwatidwa kuliko Hadijah Namatovu Owa Ntumwa primary school, Ne Siraje Ssegujja owa Nsaasi UMEA primary school. Omwogezi wa poliisi mu kitundu kino Lameck Kigozi atugambye nti bakizudde nti omukyala Namatovu yafuna abayizi okuva […]\nOwa NRM awangudde\nMunna NRM Stephen Kangwagye ye mubaka wa palamenti omuggya owe bukanga. Ono awangudde gwebabadde basinga okuba mu lwokaano, Nathan Byanyima n’obululu 18,204 ate ye Byanyima n’afuna obululu. Eyakulembeddemu okulonda kuno, Richard Twikirize agamba nti obululu obwafudde bwabadde busoba mu 1200. Omu ku balondodde okulonda kuno okuva […]\n« First‹ Previous114611471148114911501151115211531154Next ›Last »


Bukedde Online - Ab'e Busunju akatale akapya kabasobedde\nHarriet Kisakye: Alese ennyimba ssatu empya mu situdiyo\nABAKOLERA mu kibuga ky’e Busunju mu Mityana balaajanye olw’embeera gye bakoleramu gye bagamba nti ebanyigiriza.\nEbintu ng’akatale k’emmere ke baazimbira abasuubuzi, baakaddukamu nga bagamba nti tewali bakasitoma kuba keesudde ekibuga ate nga ne kaabuyonjo teziri ku mutindo.\nBino bye bimu ku byaleetera abasuubuzi okukaddukamu ne badda ku makubo mu kibuga wakati we batundira ebyamaguzi byabwe okutuusa ng’abakulembeze baabwe babafunidde ekifo we bayinza okuteekebwa nga tebakolera mu bugubi.\nRichard Byekwaso ssentebe w’abasuubuzi mu kibuga Busunju agamba nti akatale akapya wekali waliwo ekkoona eddene eriremesa emmotoka ezimu okuyimirirawo ate nga n’amazzi tegaliiwo.\nAbasuubuzi era baasabye Town Board y’e Busunju ebafunire ekifo ekisikiriza abaguzi nga tebannalowooza ku kya kubasengula we bakolera.\nBaategeezezza nti akatale kalina ekifo kya yiika ssatu wabula abakulembeze baabwe babasindika mu kifo kye baazimba okumpi n’omugga Mayanja kye bagamba nti wala n’ekibuga kye Busunju ate nga n’obukuumi tewali.\nOmuwanika mu katale kano, Diana Kkonde yategeezezza nti ebbanga lye yamala mu katale kano, yafiirwa bakasitoma be kuba baali tebasobola kutambula lugendo luwanvu ng’ate oluusi ne bye bakima bitono.\nYayongeddeko nti n’obuyumba bwe baazimba ku katale kano tebutuukiridde ekiyinza okuvaako ababbi okubba ebintu byabwe ne bafiirwa ate n’okwonoonebwa enkuba.\nByekwaso yasabye abakulembeze batereeze ekifo ky’akatale kye balina mu kibuga ky’e Busunju okusinga okubasindika ewala kuba wano we bali bakola ate nga n’obukuumi weebuli.\nYasabye abakulira ekibuga basooke batunuulire embeera mwe bakolera nga tebannabasaba misolo ssaako okubagobaganya mu kifo we bafuna bakasitoma.\nAte eyali ppaaka y’emmotoka mu Busunju tekyakola olw’emisolo emingi egyali gigerekeddwa bannannyini kifo emmotoka we zaali zitikkira ne basalawo okudda ku mabbali g’ekkubo we bakolera kati.\nSsentebe w’abavuzi ba takisi mu Busunju, Saul Kakande yagambye nti we baali bapangisa okutikkira abasaabaze, baali basaba obukadde mukaaga buli mwaka ate oluvannyuma ne bongeza okutuuka ku munaana ze baali tebasobola kusasula.\nAyongerako nti bwe baatuukirira abakulembeze baabwe baabawa ekitundu ku katale akapya ak’emmere batikkire ng’eyo ekyalemesa abatasobola kutambula kukkirira we baali babatadde era kwe kusalawo okutikkira ku mabbali g’ekkubo mu kibuga wakati.\nBbo abatemi b’ennyama baabazimbira lufula empya wabula ente bazisalira mu ttaka nga beekwasa nti awali lufula wala tebasobola kwetikka nnyama kuva ku lufula kugitwala mu kibuga Busunju ekireetedde ababeera mu Busunju okulya ennyama etali ku mutindo.\nBw’oyingirako munda mu kibuga kaabuyonjo ezimu tezisaanye kukozesebwa ate nga n’amaka agamu tegazirina ekivaako abamu okweyambira buli we basanze.\nAmyuka Town Clerk, Fatuma Namazzi agamba nti ensonga zino zaatuuka ku disitulikiti era bazikolako ne basaba abakolera mu kabuga okuba abagumiikiriza.\nAb’e Busunju akatale akapya kabasobedde\nAb'akatale k'e Busunju baagala kajjululwe\nAb'e Nakasero bagobye Bannakenya mu katale


Bukedde Online - Ssebuguzi alangiridde olutalo ku ngule\nOLUVANNYUMA lw’okuwangula empaka z’e Fort Portal, nnatameggwa wa 2006, 2009 ne 2014, Ronald Ssebuguzi aweze nti yakusitukira ne mu za ‘Pearl of Africa Rally’. Empaka za Pearl of Africa Rally, zaakubeerawo ku wiikendi ya July 20-22 e Kayunga.\nSsebuguzi agamba nti abagala okumulaba akamufaamu, bamulinde nga batuuse e Kayunga kuba agenda kuliisa abamuvuganya enfuufu. “Wadde maze emyaka ebiri egiyise ng’empaka za ‘Pearl’ tezingendera, ku luno mujja kumpulira.\nEkikwa kye neggyeeko mu mpaka z’e Fort Portal kyandaze nti nsobola okuwangula n’eziddako era ng’enda kuzimbira ku buwanguzi obwo,” Ssebuguzi bwe yagambye. Ssebuguzi ayongerako nti tagenda kutunula mabega ku ngule y’eggwanga kw’alina obubonero 150 mu kifo ekyokutaano. Jas Mangat akulembedde obubonero 200.\nMizannyo, kuzannya, kubuuka , kusoma,


Bukedde Online - Ab'Enseenene batuuzizza ow'Essiga\nAb'Enseenene batuuzizza ow'Essiga\nEnsonyi mu mukwano ziviiriddeko abantu ban...\nKyaddaaki ab’ekika ky’Enseenebe batuuzizza ow’Essiga mu kika kyabwe oluvannyuma lwe bbanga nga tebamulina. Omukolo gw’okutuuza ow’Essiga gwabadde ku kigwa kyabwe e Nsiisi, mu Ggombolola y’e Maanyi, mu Ssaza ly’e Busujju ng’era mu kusooka wabaddewo okutya nti abamu baabadde bajja kuguwakanya.\nOwe Ssiga Katimpa Kironde (ku ddyo) ng'ayogera eri ab'Enseenene bwe yabadde yakatuuzibwa e Nsiisi.\nKyaddaaki ab'ekika ky'Enseenebe batuuzizza ow'Essiga mu kika kyabwe oluvannyuma lwe bbanga nga tebamulina.\nOmukolo gw'okutuuza ow'Essiga gwabadde ku kigwa kyabwe e Nsiisi, mu Ggombolola y'e Maanyi, mu Ssaza ly'e Busujju ng'era mu kusooka wabaddewo okutya nti abamu baabadde bajja kuguwakanya.Charles Sserebe eyakuliddemu okutuuza ow'Essiga, yategeezezza nti Enseenene erina obuvunaanyizibwa bw'amaanyi mu Buganda kyokka ebadde n'okusoomoozebwa mu bukulembeze okumala ebbanga ddene. Omukolo guno gwakoleddwa mu ngeri y'obuwangwa, nga basoose kutuuza ow'Essiga Kironde Katimpa Kajubi, n'oluvannyuma ne bamukwasa ebikozesebwa nga Ddamula.\nBaamututte mu bifo eby'enjawulo eby'obuwangwa e Nsiisi, nga bwe bamulambika bwe birina okukwatibwa.\nKironde ng'ayogerako n'ab'Enseenene, yabagumizza nga bw'ali omwetegefu okuweereza obulungi.\nYagambye nti, agenda kusookera ku kubagatta, olwo ekika kitambule bulungi.\n"Okumala ebbanga tubadde nokusoomozebwa naye twebasa Ssabsajja Kabaka kubanga yasalawo ku nsonga zino era kati Ensene egenda kwongera okubeera obulungi," bwatyo bweyagambye. Yagaseeko nti, "Tuyina okubeera awamu era sigenda kusosola mu bantu bonna,".\nAtemyetemye mukazi we omutwe n'amutta nga bw'amulangira obwenzi\n'Gavumenti erowooze ku baana b'omu byalo'\nKhadhi agobye bayimaamu abeenyigidde mu byobufuzi


Bukedde Online - Abâ€™ewa Kisekka Beegaanyi okulumba aba Owino\nAbâ€™ewa Kisekka balumbye aba Owino lwa ku...\nAdded 8th July 2011\nOmwogezi wâ€™abasuubuzi mu Katale kâ€™ewa Kisekka Simon Peter Lubwama yagambye nti ensonga eno basoose kugiwulira ngâ€™eva mu babyakwerinda ne babuuza atwala poliisi ya Owino Patrick Mugasa nâ€™abategeeza nti abantu baagugumuse lwa musajja gwe baabadde bateebereza okubeera omubbi naye nga bamukutte\nOmwogezi wâ€™abasuubuzi mu Katale kâ€™ewa Kisekka Simon Peter Lubwama yagambye nti ensonga eno basoose kugiwulira ngâ€™eva mu babyakwerinda ne babuuza atwala poliisi ya Owino Patrick Mugasa nâ€™abategeeza nti abantu baagugumuse lwa musajja gwe baabadde bateebereza okubeera omubbi naye nga bamukutte era embeera nâ€™ekkakkana.\nâ€œNkakasa tewali muntu we wa Kisekka yagenze mu Owino kubanga nâ€™ewaffe waabaddeyo abantu abatonotono abaabadde bakola naye tewali yabakuttekoâ€ Lubwama bwe yakkaatirizza.\nJoseph Magala atwala ebyokwerinda mu katale kano yayongeddeko nti babadde mu lukiiko ewa RCC Nalongo Rose Kirabira gye baasisinkanidde abakulembeze ba Owino ne babategeeza ensonga eno ngâ€™erabika ngâ€™entono naye baagenze okulaba nga buli mukutu gwâ€™amawulire gukiyimba.\nYe sentebe wa Owino Godfrey Kayongo Nkajja yategeezezza nti waliwo omusajja eyazze mu katale kaabwe ngâ€™adduka okuva mu paaka nga kigambibwa nti yabadde mubbi kyokka abantu bwe baamuzingizza okumukuba nâ€™atandika okuleekaana nti abâ€™ewa Kisekka batulumbye olugambo we lwavudde okusasaana.\nOmusomesa asindikiddwa Luzira lwa kusobya ku muyizi wa S.3\nOwapoliisi aleppuka na gwa kusobya ku muwala we.\nHajji azadde mu muzzukulu we


Bukedde Online - Liirino eddagala erisinga obukulu ng'olunda embizzi\nLiirino eddagala erisinga obukulu ng'olunda embizzi\nLaba engeri Muwogo gy'akolebwamu amafuta...\nBy'olina okumanya ng'olunda embizzi osobole okufunamu\nOkufuna mu mbizzi olina okuyiga endiisa esaanidde\nOkulunda embizzi kye kintu buli muntu ky’alowooza nti asobola okukola naye abantu beerabira nti waliwo ebintu ebirina okumanyibwa nga tonnasalawo kuzirunda.\nAbakugu bagamba nti, ebiseera ebisinga abantu bakola olw’okuba balaba abalala bakoze naye kikola amakulu mangi ng’okoze ekintu ky’owulira ng’oyagala. Wabula bw’oba onoolunda embizzi olina okumanya bino.\nEbika by’embizzi eby’enjawulo: Moses Sabika, omulunzi era omulimi agamba nti waliwo ebika ebikula amangu n’ebirwawo. Bw’oba onoolunda, olina okumanya ekika ekinaakukolela olyoke osalewo nga tonnatomera.\nEmmere embizzi gye zirya: Olina okumanya emmere entuufu gy’olina okuwa embizzi zo era omanye ne gy’ogenda okugiggya mu bungi.\nKino kikuyamba obutatawaanyizibwa ng’otandise okulunda.\nOsobola okulundira mu mbaawo era n'ofunamu\nOlina okumanya gy’onoggya amazzi ag’okuziwa kuba zisinga kunywa: Tonny Mugerwa, omulunzi w’embizzi agamba nti kino kiyinza okwetaagisa okusima ttanka mw’onootereka amazzi osobole okubeera nabo obudde bwonna.\nOkuzigema: Embizzi zirina okugemebwa era omulunzi olina okumanya ddi lw’olina okukola kino. Kino kiziyamba okukula obulungi n’ofunamu.\nManya obutale gyebuli: Tekikola makulu kulunda mbizzi, nga tomanyi wa waakuzitunda. Nga tonnatandika manya wa era ani ayinza okugula by’ogenda okulunda. Okumanya akatale kikuyamba okumanya we bagula era kiki kye baagala olwo n’olunda ng’omanyi eky’okussaako essira.\nObuyonjo kikulu: Obuyonjo ly’eddagala erisooka ku mulunzi w’embizzi. Bukutaasa endwadde n’okusaasaanya ekisusse ku ddagala. Manya ky’olina okukola okusobola okukuuma ekifo ky’olundiramu nga kiyonjo.\nEnnunda ennungi: Omulunzi yenna alina okumanya engeri gy’alina okulunda embizzi obulungi asobole okuzifunamu. Ebintu ng’okwawula embizzi enkulu n’ento ne zibera zokka kiyamba. Bino osobola okubiyiga nga wettanira okugenda mu misomo gy’okulunda egy’enjawulo.


Bukedde Online - Muk'eyali omubaka Kyanjo afudde\nHajjat Sumayiya Nakato ng’ono mukyala w’eyali Omubaka wa Makindye West, Hajj Hussein Kyanjo eyavudde mu bulamu bwensi ku Lwokusatu akawungeezi mu ddwaliro e Kisubi,aziikibwa leero e Ntuuma - Bukomansimbi mu ssaza ly’e Buddu.\nOmugenzi Hajjati Sumayiya Nakato\nOmukyala ono abadde atawanyizibwa obulwadde bw’omutima ng’era gyebuvuddeko yatwalibwa e Buyindi nafuna obujjanjabi ng’abadde kati ajjanjabirwa awaka ku ddagala eryamuweebwa.\nHajj Kyanjo ategezezza Bukedde enkya ya leero nti yabadde ku Pulogulamu ku leediyo eyitibwa Impact FM ku Lwokusatu akawungeezi nalaba essimu ya mukyala we ng’ekuba bwatyo namuwereza obubaka ng’amusaba alindeko era olwamaliriza Pulogulamu naddamu okukuba essimu kyokka yakwatiddwa muvubuka akola awaka.\n“Bwenamukubidde yantegezezza nti Hajjat agudde wansi nange kwekusambyako kyokka olwa jjaamu ku luguudo lw’e Ntebe nasazeewo okukubira muliranwa wange e Bwerenga nemusaba okutuuka awaka alabe Hajjat kyabadde.\nOlwatuuse namuggyayo namutwala mu ddwaliro e Kisubi, nagenze okutuukayo nga bambikira nti afudde,” Hajj Kyanjo bweyanyonyodde ku kyabaddewo.


Amayitire gabamu ku bantu abakwaatibwa ne babuzibwaawo gazeemu amatankane Eggye ly’eggwanga ligambye nti teririnaako munna Yuganda yenna gweririna mu budduukulu bwa maggye kwabo abaze bakwatibwa, mu bikwekweeto ebikolebwa ebitongole ebikuuma ddembe okuzuula abeenyiggira mu kwekalakaasa okwaliwo mu ggwanga nga 18 ne 19 omwezi ogwa November. – CBS FM buganda\nHomeAmawulireAmayitire gabamu ku bantu abakwaatibwa ne babuzibwaawo gazeemu amatankane Eggye ly’eggwanga ligambye nti teririnaako munna Yuganda yenna gweririna mu budduukulu bwa maggye kwabo abaze bakwatibwa, mu bikwekweeto ebikolebwa ebitongole ebikuuma ddembe okuzuula abeenyiggira mu kwekalakaasa okwaliwo mu ggwanga nga 18 ne 19 omwezi ogwa November.\nAmayitire gabamu ku bantu abakwaatibwa ne babuzibwaawo gazeemu amatankane Eggye ly’eggwanga ligambye nti teririnaako munna Yuganda yenna gweririna mu budduukulu bwa maggye kwabo abaze bakwatibwa, mu bikwekweeto ebikolebwa ebitongole ebikuuma ddembe okuzuula abeenyiggira mu kwekalakaasa okwaliwo mu ggwanga nga 18 ne 19 omwezi ogwa November.\nDecember 22, 2020 Sylivestar Amawulire, Business, Features, News, Opinions, Uncategorized 0\nOkuva okwekalakaasa kuno lwakwaaliwo, abantu abawerako bazze bakwaatibwa okuva mu bitundu gy’ebakolera, abalala bagibwa ku nguudo, abalala bagibwa mu mayumba gy’ebasula ne batwaalibwa abakuuma ddembe ngabamu babeera mu Uniform za Police abalala babeera mu uniform zamaggye songa waliwo nabalala ababeera mu ngoye ezabulijjo.\nBannanyini bantu bano, abamu babanoonya nebabula songa abalala bamala kulajaana olwo nebabekangira mu mawulire nti baatwaliddwa mu kkooti nebasindiikibwa mu makomera.\nOmwogezi wamaggye Brigadier Gen Flavia Byekwaso asinzidde ku media Center mu Kampala naagamba nti akimanyiiko nti waliwo okukwaata abantu okugenda mu maaso, wabula amaggye tegalina muntu yenna gwegalina mu bifo byaago byonna okuli nekya CMI, Police yerina okunyonyola abantu banno gyebali.\nBrigadier Gen Flavia era asinzidde ku media Center naayisa okulabula eri abantu bagambye nti bateekateeka okutabangula eggwanga mu biseera by’ennaku enkulu nekiseera ky’Okulonda nti amagye gabetegekedde, tegalina gwegagenda kuttira ku liiso.\nEri abo abateekateeka okwekalakaasa, Abagambye nti okwekalakaasa kwawerebwa mu ggwanga era tekukkirizibwa mu mateeka geggwanga , yadde tanyonyodde tteeka ki.\n73 judicial officials have been reshuffled to improve service delivery.\nKabangali ya police ebadde egoberera munna FDC PATRICK AMURIAT OBOI efunye akabenje Bwebadde egezaako okuyisa emotoka ya Amuriat era abawerako balumiziddwa nebadusibwa mudwaliro nga biwala ttaka.


Bukedde Online - Oludda oluwaabi lulumirizza Abasiraamu mu musango gwa Magara\nMinisita alangiridde okutumbula ennimi ennansi...\nAb'e Lusanja bawadde Gavt ennaku 3 okukola...\nMagara ekisiraani kyamugwaako kubanga Yakub Byensi (takwatibwanga) yali amumanyi okuva mu kyalo e Hoima ate nga yakolerako bazadde be mu Container Village n’amanya nti bamwagala nnyo era tebasobola kulemwa kusasula ssente zino.\nMunnamateeka Evans Ochieng (ku ddyo)ng’ayanja ensonga mu kkooti mu musango oguvunaanibwa abagambibwa okutta Suzan Magara ku Mmande.\nOLUDDA oluwaabi mu musango gw’okutta Susan Magara lulumirizza Abasiraamu abaakwatibwa ku muzikiti gwa USAFI nti ssente obukadde 700 ze baasaba bazadde\nb’omuwala obutamutta kwe baagula ettaka lya yiika 36 e Buikwe n’e Bukekete - Luweero gye baasasula obukadde 154.\nSsente endala baagulako piki piki bbiri nnamba UBB 711R ne UAV 138G ku ssente obukadde 111, emmotoka Toyota Hiace UAX 962 G ku bukadde 32, Double Cabin UAW\n138L ku bukadde 34 ne Toyota Hiace UAG 470G ku bukadde 10.\nOlwamala okugulira Abasiraamu b’omuzikiti gwabwe ebintu bino, bonna baagabana akakadde kamu okweyozaako enfuufu.\nOkusinziira ku ludda oluwaabi, Yusuf Lubega, Hussein Wasswa, Muzamiru Ssali, Hajarah Nakandi, Abubaker Kyewolwa, Mahad Kasalita, Hassan Kato Miiro, Ismailah Bukenya ne Abbas Musa Buvumbo ekirowoozo ky’okufuna omuntu gwe bawamba bafune ssente baakikola lwa bwavu era n’olukiiko lw’okuwamba baalutuuza mu muzikiti gwa Usafi.\nBuli omu yaweebwa obuvunaanyizibwa ng’abamu baalina kulondoola Magara n’okumukuuma nga bamaze okumuwamba.\nBaagezaako enfunda bbiri okumuwamba.\nOgwasooka gwaliwo mu January 2018 bwe yali ava ku kabaga ekiro e Bugolobi ne\nbamulemwa ng’ali n’omusajja ate ogwokubiri nga February 7, 2018, Yusuf Lubega, Musa Abbas Buvumbo ne Abubaker Lugolobi abaatambuliranga ku bodaboda\nbaamulondoola okuva ku SKB hotel e Bwebajja okumutuusa e Lungujja ne bamuwamba.\nBaamusoosa mu maka ga Hajara Nakandi mu Church Zooni e Nateete.\nOlw’okuba Byensi Munyoro nga bakwatagana mu lulimi ne bazadde ba Magara, ye yakubira kitaawe, Robert Magara essimu nga bamusaba ssente era n’akkiriza\nSsente ezaasooka Robert yazitwala awerekeddwaako poliisi ne bamwekengera era kwe kusalako Susan engalo okumulaga obumalirivu bwe balina era ekirowoozo\nkino kyaleetebwa Byensi.\nEngalo n’akatambi nga muwala we amusaba amutaase baabimuweereza era ogwaddako ssenga wa Susan, Fiona Magara ssente ye yazitwala e Kanaaba Ndejje gye baabalagirira.\nOluvannyuma Susan baamuggya e Nateete ne bamutwala mu nnyumba\nya Ismail Bukenya e Konge 11 gye baamuttira omulambo gwe ne bagusuula e Kigo ku lw’e Ntebe.\nEggulo abavunaanibwa baakomezeddwaawo ku kkooti ya Buganda Road basobole okusindikibwa mu kkooti enkulu gye bagenda okuvunaanibwa naye tekyasobose.\nGuno mulundi gwakubiri ng’oludda oluwaabi lulemwa wadde ng’okunoonyereza kwagwa dda.\nOmulamuzi wa kkooti ya Buganda Road omusango yagwongezzaayo okutuusa nga November 21 asobole okwebuuza nga tannawo nsala ye.\nEbirala ku Magara\nOkusabira omugenzi Susan Magara eyawambibwa nattibwa mu bukambwe\nKaadi z’essimu ez’abatta Susan Maraga ziri mu mannya ga bawala 8: Babakutte\nEbikwata ku kitaawe w'omugenzi Susan Magara: Mugagga muvundu\nBakutteyo omulala ku by'okutta Magara\nEngeri gye batadde looya ku by’okutta Magara\nEttaka eryagulibwa abatta Magara likuumwa na mmundu\nEbifaananyi ebyakoze amawulire ku Mmande n'Olwokubiri


Bukedde Online - Engeri gye navuga Kabaka ng’akomawo\nJamil Mukulu asabye okweyimirirwa\nPoliisi etaddewo ebiragiro ebipya ku bidduka\nEngeri gye navuga Kabaka ng’akomawo\nWuuno eyali akulira Ngabo eyafulumya eby’okudda...\nAdded 30th July 2018\nBbaale Mugera ne Kabaka mu 2005. Mugera ye yavuga Kabaka okumukomyawo mu Uganda.\nMu 1986, ng’abataka bamaze okukola enteeseganya ez’enjawulo ne Pulezidenti Museveni ng’akkirizza Ssaabasajja okudda nga Ssaabataka, Ssaabasajja ng’akyali Bungereza, yateekawo akakiiko k’abantu abawerako nga nange kwendi, looya John Katende, Joyce Mpanga, Joseph Musoke, Omulangira Badru Kakungulu eyali akakulembera, Paul Kavuma, Ssenteza Kajubi, Ssaabalangira Kayima, Rev. Gwayambadde, Omulangira Jjuuko Walugembe, George Kabugo, Rev. Fr. Ssebayigga, Patrick Bukenya Kiwanuka, n’abalala. Buli muntu yalina olubimbi lwe era buli omu yamuwandiikira ebbaluwa ng’amutegeeza nti alondeddwa okubeera ku kakiiko akakola ku ntegeka z’okudda kwe n’okuteeseganya ne gavumenti.\nTwasanga obuzibu, ng’abamu baagala enteekateeka z’okudda kw’Omutanda zibeere mu lwatu Abaganda balage essanyu lyabwe ate abalala nga bagamba zibeere za kyama kuba tetumanyi bantu balala kye balowooleza Bwakabaka bwaffe.\nEbiseera ebyo Kabaka yali avudde e Bungereza ng’asembedde e Kenya, twasalawo nti tumuleete mu kasirise, tuleme kuleetawo buzibu kuba n’abaamagye bangi baali basimbidde ekkuuli eky’okudda kwe. Obuvunaanyizibwa era bwagabwa, obwange bwali butereevu ku Ssaabataka, nga nze nkola ku bantu abalina okumulaba ne mbasunsulamu. Nvuga Kabaka okumuzza okwaboobwe Mu 1986, nze ne Patrick Kiwanuka twalondebwa okunona Omutanda e Kenya okumukomyawo kuno. Ekiro ekyo lwe nategeera nti nze nja okuvuga Omutanda era nasula seebase.\nNabukeereza nkokola ne tukwatagana ne Kiwanuka, buli omu yavuga mmotoka ye, zonna zaali Benzi, yali aggyidddwa e Kenya Omw. Wasswa Biriggwa ng’amuleese ku nsalo emu we twalina okumunona, twagenda babiri ffekka nze ne Kiwanuka. Olwatuuka ku nsalo we yali, twebuuza nti atuule mu mmotoka y’ani, Kiwanuka ate ye yali akankana nnyo ne tusalawo atuule mu yange.\nOmutanda aba tannatuula mu mmotoka, abajaasi babiri ne batuva erudda n’erudda, omu yali James Lutaaya ate omulala Major Lukyamuzi. Lutaaya yatutegeeza nti “Am taking command of this mission” nti Pulezidneti ye yali amutumye nti era tugoberere ebiragiro bye. Emmotoka z’amagye bbiri nazo ne ziyingirawo nga kuliko abajaasi, Ssaabasajja yatuula mu mmotoka yange, ez’amagye ne zitukulembera emu mabega endala mu maaso.\nNatya nga simanyi kiddirira, ng’Omutanda ye mugumu nnyo era Ssaabasajja nkakasa tatiiririrangako Buganda, abadde mugumu mu mbeera yonna. Namuvuganga ambuuza nti, “Ee Vincent muli mutya eno, ebintu bibadde bitambula bitya?” naye nga nze gw’abuuza omwoyo nga gwanvuddemu dda, nga simanyi bigendererwa by’abajaasi bano abatuwerekera na gye batutwala. Bampa ebiragiro nti nvuge nga nzira Kampala teri we tukyamako yadde ate nga ne Museveni ebiseera ebyo tetunnamwesiga.\nBwe twatuuka e Kampala, Lutaaya n’ambuuza, ntegeka ki ku gye tutwala Omutanda, ne mmutegeeza, tubadde tumutwala mu maka gange e Muyenga. Mba sinnamugamba nti okwata kkubo lino, n’atukulemberamu okutuuka mu maka gange, nasigala nneebuuza yategeddeyo atya!\nMukyala wange Sarah Kagere twasanga yategese dda ebyokunywa n’atuwa olwo amagye ne gagenda naye ng’ebweru waliyo abali mu ngoye za bulijjo abatambula. Waayita akaseera katono, omuntu n’akonkona ku geeti, okutuukawo nga William Pike eyali akulira kkampuni ya Vision Group, yahhamba nti awulidde ng’Omulangira Mutebi ali wange era ayagala kwogerako naye, Omutanda yakkiriza era n’ayingira ne boogera.\nNatya nga mpulira siteredde Omutanda okusuzibwa mu maka gange, nga buli omu ategdde nti nze mmulina, nayogera ne Kiwanuka ne mmugamba ategeke we tunaasuza Omutanda, yagenda ewuwe e Komamboga n’atereeza amaka ge, zaali ziwera ssaawa 2:00 ez’ekiro Omutanda ne tumutwala n’atandika okusula eyo.\nAbantu bangi bajjanga okumuleetera ebintu era Abaganda baatulaga omwoyo gwa Buganda ogutafa kuba baafaayo eri Kabaka waabwe eyali ng’asenze mu mutala omupya okutali kantu ng’atandika butandisi.\nE Komamboga yamalayo emyezi mitono n’addayo e Bungereza, twali twekengedde abantu abamu abajjanga okumulabako. Mu 1987 twazzaawo emipiira gy’ebika ne tuteekawo akakiiko ka Bika Football Association (BFA) okusembeza abantu okumpi ne Kabaka waabwe ate naye okumusembeza mu bantu be. Lumu mu 1989 Pulezidenti Museveni yatubuuza nti, Kabaka agenda kweyimirizaawo atya? Ne wabaawo abamuwabula nti aweebwe omulimu mu gavumenti akole, twagaana nga tukimanyi Kabaka akolera bantu be si kukozesebwa.\nNe tutandika okulowooza ku bintu byaffe ebingi ebyali biri mu gavumenti ya wakati. Ne tutandika okubanja Ebyaffe era bingi bigenze bikomawo. Ennaku z’omwezi bwe zaaweebwa ez’okutikkira Omutanda, buli omu yeebuga.\nNawulira essanyu lye sifunangako mu bulamu, nga ndaba kye twalwanirira ebbanga eddene kituukiridde, essanyu eryo lyanneerabiza ennaku gye nalaba mu kuwamba olubiri mu 1966.\nlooya John Katende,\nEbizuuse ku baana 3 Kabaka b'abeera nabo mu Lubiri\nKabaka e Munyonyo: Amasaza geeswanta kuwangula mpaka z’amaato\nNambooze alaze we baamutadde ebyuma\nJamil Mukulu asabye okweyimirirwa...\nPoliisi etaddewo ebiragiro ebipya...


Ebifo ewatundibwa emijoozi gy’emisinde gya Kabaka byongeddwako obungi – CBS FM\nEbifo ewatundibwa emijoozi gy’emisinde gya Kabaka byongeddwako obungi\nNg’omuwala atunda emijoozi e Mengo ku JP car wash services\nNg’esigadde ennaku 5 zokka okutuuka ku misinde gy’amazaalibwa ga Kabaka egyokubaawo ku Sunday eno nga 28 Museenene, ebbugumu n’ebifo ewatundibwa emijoozi byongeddwako okwongera okugisembereza abantu mu bitundu.\nEmijoozi gitundibwa ku mbuga z’eggombolola zonna mu ggwanga n’ekubitebe byamasaza, nga ebifo ebirala byongeddwako kuliko BKS e Katwe, JP Car Wash mu mulyango gwa Masengere, Pentagon Matugga, CBs e Masaka, BK Photo frames Majestic plaza, Paradise Supermarket e Lukaya, Bico Investments mu Kiseny, Kasenge Ceremonial e Kasenge, Freeman Hyoermarket ku paaka empya n’ewalala.\nEmisinde gino gyakuddukikibwa buli omu mun kitundu gyali, okuggyako abatono abayitiddwa n’ebbaluwa okujja mu Lubiri okwewala okusasaanya Covid 19, gigendereddwamu okukwasizaako abantu abalina akawuka ka mukenenya, okubafunira ebyetaago, eddagala n’okumanyisa abalala ku kawuka kano.\nGino misinde gyamulundi gwa 9 ng’ensimbi ezizze zikunganyizibwa ziteekebwa mu byobulamu omuli okulwanyisa nnalubiri, kookolo, fistula, nga kaakano gitunuulidde mukenenya.\nMinister w’eby’emizanyo n’okwewummuzaamu mu bwakabaka, Owek Henry Ssekabembe Kiberu, agamba nti kino kigendereddemu okusembeza obujjumbize mu kuguza abantu emijoozi gyemisinde okumpi nabo, era n’asaba abantu okukozesa ennaku ezisigaddeyo okugula omujoozi okuggyayo ekigendererwa kyajo.


Bukedde Online - Yasin Lubowa: Abaana ab'ekikadde bankozesa\nYasin Lubowa: Abaana ab'ekikadde bankozesa\nNnamwandu wa Angume Mesarch amututte\nYasin Lubowa, 58, bwe kiba kyuma ky’ekyo kye boogerako nga ekyuma kya kkalwe. Ku myaka 58, azannya firimu n’azisinza n’abavubuka era y’omu ku bazannyi aboogerwako mu kisaawe kya firimu ekikyali ekipya mu Uganda.\nLubowa okumanya mmekete, ali mu bakyala babiri nga n’omu muto era ono y’amuzaalira abaana be abato b’oyinza okulowooza nti bazzukulu be ng’omusanze nabo.\nLubowa agamba nti asanze okusoomozebwa mu kukuza abaana abandibadde bamuyita jjajja kyokka ate nga ye kitaabwe.\nAgamba nti: ‘ Abaana bange abato mbaagala nnyo kyenkana nninga eyaakatandika okuzaala. Bwe mbabeeramu mbeera nga ali ne bazzukulu bange era ebiseera ebisinga bammalako ebirowoozo kubanga bantwalira ddala nga muto munnaabwe lwakuba ekirungi bamanyi nti nze kitaabwe.\nEkirungi abaana bange abakulu beekolera abamu baafumbirwa, kati abo sikyabafaako nnyo wabula nnina olugendo lw’okukolerera bano abato, Mukama ne bw’aba anzigye mu bulamu bw’ensi eno basigale nga tebajula. Omukulu yekka ye yaakatandika okusoma abalala tebannaba ate nga bw’okimanyi ebisale by’essomero ensangi zino si byangu.\nMw. Lubowa Yasin nabaana be; Janat Nalubowa Abubaker Kavuma ne ,Jamal Kalyango\nEbiseera ebisinga bwe mba nga nnyinyuse naddala ng’ekisanja kya mukyala muto ntera kuddayo ssaawa 12:00 ez’akawungeezi olw’ensonga nti bato babeera baagala nnyo omukwano gwa taata olumu ekimpaamu obuzibu kuba mba nkooye ate nga bo ebyo tebabimanyi naye nga yadde gubeera gutyo, sikirinaako buzibu bwa maanyi kubanga mbaagala nnyo.\nEbiseera ebisinga bwe bansaba okubatwalako awutu, nnemererwa era bamaliriza bagenze ne nnyaabwe kubanga nze mbeera nkola okuggyako ku Idi ntera okugenda nabo mu kusaala lwakuba baana bawulize tebansumbuwa.\nWadde Lubowa agamba bwati naye Dr. Paul Namwanja owa St. Paul Diagnosis Center e Nansana agamba nti omusajja mu butuufu yandizadde wakati w’emyaka 18-50.\nOmusajja bw’azaala ng’asussizza emyaka egyo enkwaso ze ziba zinafuye nga zirimu ekibulamu. Kino kiva ku ndwadde ezitera okukwata mu bukulu nga puleesa, ssukaali era bw’aba abirina n’alemera ku kuzaala b’osanga nga bazadde abaana abalina ebituli ku mitima n’endwadde endala.\nLubowa ng’asala ennyama mu kirabo kye eky’emmere.\nOmusajja mu kiseera ekyo obulamu bwe bubeera ku ddagala erimu libeera lya bulabe n’omwana gw’azaala n’afunako.\nEkiralala emyaka 50 okwambuka gibeera gya kuwummula jjukira omusajja buli lwe yeegatta n’omukyala n’atuuka ku ntikko abeera nga adduse mayiro 15.\nWadde omuntu asobola okukoma okuzaala ku myaka egyo gye tugambye, okwegatta tekuliiko kkomo naye ayinza okukendeeza ku mirundi gye yeegatta era bombiriri balina kukikola n’obwegendereza.\nAtutumuse mu firimu\nLubowa afunye ettutumu mu kuzannya firimu z’Ebinnayuganda ezitandise wano jjo ly’abalamu. Agamba nti ‘Okutandika okuzanya firimu nasooka kwebuuza ku mikwano gyange ne ging’amba ng’ende ngezeeko naye eyagenda okugezaako ate kati n’abaana abato bwe mbasanga mu kkubo bagegeenya bye nzannya’.\nAgamba nti yasomera Katwe Muluka mu 1962 p.7 n’agituulira ku Police Children School e Nsambya. Yasomerako ne Kibuli sss.\nYasooka kukozesebwa ku kizimbe kya Minawa Inn ku Container Village mu 1970 era mu kiseera ekyo ng’alina emyaka 15.\nAgamba nti: ‘Nga wayise omwaka gumu, mukama wange yasiima enkola yange n’antwala okukola mu kkampuni ya UTC (Uganda Transport Company). Muno nasooka kukola nga mpisiiyisi, mu 1973 bankyusa ne nfuuka kondakita era nze omu ku baafuna omukisa okukola mu bbaasi ezaayitibwanga Kabandole wamma ne tukola ssente nga batusasula 180/- omwezi.\nWe naviira mu UTC mu 1978 nga wasigaddewo bbaasi ssatu zokka.\nKalina Lubowa gy’azimbidde mukyalamukulu.\nKojjange eyalina ekirabo ky’emmere ku William Street yampa omulimu gw’okukwata ssente era nakolanga bwe nsoma ku YMCA ebyokufumba. Mu 1980 nafuna dipulooma mu byokufumba.\nMU 1979 nafuna mukyala wange omukulu ng’ono yambonyaabonya okumufuna naye oluvannyuma yannyanjula mu maka ga bazadde be Hajji Juma Katongole e Kasana Masaka.\nMu 1981 natandika okwekozesa nga ndi ne mwannyinaze Jalia nga tutunda byakulya okwali chapati, sumbuusa, kabalagala n’ebirala nga tubiwa abavubuka ne babitambuza. Oluvannyuma twafuna edduuka e Katwe era wano we twayingirizaamu mukyala wange.\nOluvannyuma twakola ekirabo ky’emmere okutuusa mu 2007 era mu kiseera ekyo mwe twazaalira abaana baffe abataano nga kati waliwo bana omu yafa.\nMu 2007 nasalawo okutunda ekifo ky’e Katwe kitange kye yali yandekera ne ngula e Kitende kati we mbeera ne mukyalamukulu.\nLubowa ne bakyala be, Yudaaya ( ku kkono) ne Mariam nga ye mukyalamuto.\nMukyala wange nnamba bbiri namufuna mu 2008 nga ndi ssentebe wa LCI e Katwe. Yali azze kusaba buyambi ate agenda okumpitiramu ku bizibu bye nga munaku, nga bakadde be bombi baafa era nga yali anoonya ssente agende ewa jjajjaawe e Kaddugala. Ssente saazirina ne mmugamba agira abeera ewange nga bwe nzinoonya.\nWe yajjira ewange mukyala wange yali anobye anti olwo nga ntandise ebya firimu ng’alowooza nti bwe mba ng’enze okwegezaamu mba mu bakazi ekintu ekitaali kituufu.\nWakati mu kunoonya ssente ate nagenda okulaba ng’alabika bulungi era awo we twatandikira.\nBwe yava ewa jjajjaawe ne mmufuulira ddala mukyala wange nnamba bbiri.\nWadde ono nali mmufunye kyali kinnuma mukyalamukulu okuba nga yanoba. Nasalawo okumwegayirira era oluvannyuma yakomawo.\nFirimu nazitandika mu 2005 Hussein Kagolo bwe yansaba nzannye mu firimu ye.\nAbaana ba Lubowa abakulu, aba mukyalamukulu.\nFirimu yange eyasookera ddala eyitibwa ‘Abakyala baagala ki?’ nga nazannya nga Muliraanwa omulungi. Firimu yatunda era abantu bwe baagiraba ne bagamba nti nazannye bulungi. Sadda mabega.\nEndala kuliko ‘Okuwoolera eggwanga’, ‘Sugar Daddy’, ‘Tomato Sauce’, ‘Kaziringitano’, ‘Candle in the wind’, ‘Omuzimu gw’obwenzi’ n’endala okuli ‘Zubair’ eragibwa ku Bukedde tivvi nga nze kitaawe wa Bazubair\nBwe natandika okuzannya firimu mukyala wange n’anoba era okumuzza lwali lutalo kubanga nasasula ne ku bantu ne bagenda okumwegayirira.\nNsobodde okuzimba Kalina y’ekirooto kyange nga ssente nziggya mu firimu ate nkyayagala n’okuzimbayo endala Allah bw’anaaba akkirizza.\nKyokka atega ogumu taliira, ne Lubowa alina omulimu omulala gw’akola. Agamba nti: ‘Bwe mba sizannya firimu nnina ekirabo ky’emmere e Katwe muno okusinga mukyala wange y’abeeramu naye obw’olumu ng’enda ne mmuyambako. Kiyitibwa Yashy Halal Restaurant.\nNze Yudaya Namuwubya 52 nzaalibwa Masaka Kasana Kako ewa Hajji Juma Katongole ne mukyala Nantale.\nHajji Lubowa ono okundaba nali nzize Katwe kuwummula wa mukulu wange awo we yankwanira.\nLubowa n’ebijuujulu by’azannya nabyo firimu.\nNagaana kubanga nali nkyasoma naye teyalekera awo nga buli lunaku ajja naye bwe yampa ebisumuluzo by’ennyumba ye n’agamba nti we nnaayagaliranga nga we ng’endera saasibamu kubanga nalaba ng’anjagalira ddala.\nBwe naddayo ne mbuuliramu bazadde bange tekyabasanyusa olw’ensonga nti nali nkyasoma. Naye ekyansanyusa Hajji olunaku lwe yang’amba okujja okumwanjula yakituukiriza bazadde bange ne bakkiriza.\nOkuzannya firimu kyannyiiza mu kusooka ne nnoba ate laba bwe nzira nga yafuna nnamba bbiri. Kati we njogerera kinsanyusa kubanga famire yaffe bagiyita ya Ssereebu kati eby’obuggya nabituuza wansi ntunuulira bizinensi yange na kulabirira baana bange.\nNnamba 2 Mariam Naiga:\nHajji okumusisinkana nali nnina gye ndaga ssente ne zinzigwerako awo. Mu biseera ebyo ye yali ssentebe w’ekitundu ky’e Katwe ne mmutuukirira nga njagala annyambe anfunireyo ku ssente nsobole okugenda ewa jjajja e Kaddugala e Masaka.\nYang’amba ngumiikirizemu era ennaku ze namala ewuwe we yankwanira. Kati tulina abaana basatu.\nYasin Lubowa: Abaana ab’ekikadde bankozesa\nBaddereeva mu ppaaka enkadde bakubaganye


Abasaakaate 400 bagunjuddwa – Buganda Today\nAbasaakaate 400 bagunjuddwa\n16th January 2018 bugandatoday Culture & society, luganda, Mengo, news\nEkisaakaate kya Nnabagereka 2018 kikomekkerezeddwa. Abayizi abasoba mu 400 babanguddwa era basomeseddwa engeri gye balina okweyisaamu, okukola emirimu, obwetowaaze, obwerufu, okubeera bantu balamu ate ab’empisa.\nKatikkiro wa Buganda Owek Charles Peter Mayiga yabadde omugenyi omukulu. Mu bubakabwe, Katikkiro akubirizza abazadde okuffissaawo obudde bayigirize era bagunjule abaana baabwe empisa ez’obuntubulamu. Agasseeko nti, buvunaanyizibwa bw’abazadde okuyigiriza abaana obukulembeze obulungi, obutali bwa kweyagaliza oba okubba, wabula obwo obunaayamba eggwanga okugenda mu maaso.\nKatikkiro ne Nnabagereka ku mukolo gw’ekisaakaate\nAbayizi boolesezza ebitone eby’enjawulo omuli okuyimba, okufumba, eby’emikono wamu n’emizannyo emirala mingi.\nKatikkiro akwasizza ebirabo abayizi abasukkulumye ku bannaabwe era nakwasa n’abavujjirizi ebirabo ebibasiima okuwagira enteekateeka y’ekisaakaate.\nEkisaakaate kino kya mulundi gwa 12 bukya kitandikawo era nga kitambulidde wansi w’omulamwa “Obuntubulamu butandikira kunze”. Maama Nnaabagereka yagabudde Abasaakaate keeki ng’ekijjulo eky’okubasiima okwetaba mu kisaakaate.\nPrevious Post:Okufukamira tekimalaako muntu ddembe lye\nNext Post:George Kasedde Mukasa, Jjajja wa Kabaka afudde


Bukedde Online - Abaana abaliko obulemu balongooseddwa\nAbavuzi ba loole abali mu kalantiini e Kayunga beekalakaasizza\nOmuwendo gw'abasawo n'abaserikale abalina ...\nABAANA abasoba 25 be balongooseddwa obulemu ku mimwa n’omulanga eri abazadde okukomya okulagajjalira abaana abaliko obulemu kubanga bwebajjanjabibwa basobola okufuuka ab’omugaso eri eggwanga.\nOmwami wa Kabaka atwala essaza ly'e Busiro, Ssebwana Charles Kiberu Kisirizza yeyakubiriza abazadde abalina abaana BANAKIMU nga bano bebazaalibwa n'emimmwa emyaase nga bano bakungaanyiziddwa ku St. Joseph Hospital e Wakiso okulongoosebwa.\n"Abazadde temugezaako kukotoggera mu mbeera yonna abaana bano kubanga bw'atyo Katonda bwe yabatonda. Temugaana kubalabirira wamu n'okunoonya obujjanjabi kubanga basobola okutereezebwa ne bafaanana ng'abaana abalala," Ssebwana Kiberu bwe yategeezezza.\nDr. Nicholas Mugagga nga y'akulira eby'obulamu mu ssaza ly'e Busiro yategezezza ng'obuzibu businga kuva ku bakyala b'embuto abeewa eddgala awatali kusooka kugenda mu basawo nga balowooza bakendeeza bulumi!\n"Ku buli baana 10000 abazaalibwa, 14 bazaalibwa n'emimwa emyase nga kino oluusi kibeera mu butonde bw'omuntu, abakyala abali embuto okweewa eddagala eritalagiddwa musawo,abakyala obutafuna birungo byetaagisa mu mubiri nga bali mbuto okuli ebizimba omubiri," Dr. Mugagga nga y'akulira St. Joseph Hospital bweyayogedde ku bireeta obulemu buno.\nDr. Mugagga yategeezezza nga bwebtandise okulongoosa abaana bano okutandika olwa Mmande June 8, 2020 era nga baakugenda mu maaso n'okulongoosa abaana bano we bajjira nga kino kikolebwa ku bwereere.\nEssaza ly'e Busiro likolagana n'ekibiina ekiyitibwa Smile Train ekikulemberwa Dr. Sr. Justine Najjuka ng'ono yategeezezza nti abazadde bangi tebaagala kujjanjaba wadde n'okuliisa abaana bano bwe batyo ne bakulira mu mbeera ey'okukonziba.\nSsebwana Charles Kiberu Kisirizza\nSsaabasumba akunze abasawo\nDr. Magimbi: Omu ku bakugu b'amaaso abatono Uganda b'ebadde erinawo\nNambooze ayombye ne Bwanika owa Wakiso


Bukedde Online - Akulira kkampuni etwala abantu ku kyeyo akwatiddwa lwa kufera\nPOLIISI ekutte akulira kkampuni etwala abantu ebweru w’eggwanga olw’okuggya ssente ku bantu ng’abasuubizza okubatwala ku kyeyo e Dubai wabula n’atandika okwebuzaabuza.\nBob Natukunda nga y’akulira kkampuni ya Eagle Supervisions esangibwa ku Balituma Road y’akwatiddwa poliisi mu Kampala n’emuggalira n’abakozi mu kkampuni eno abalala musanvu oluvannyuma lw’abamu ku bantu be yaggyako ssente okwekubira endulu.\nBino we bijjidde ng’akakiiko ka Lt Col Edith Nakalema aka State House Anti – Corruption Unit kaakakwata abakulira kkampuni ya Middle East Consultants Limited ku misango gye gimu.\nOmwogezi wa poliisi mu Kampala n’emiriraano, Patrick Onyango yagambye nti okukwata Natukunda kyaddiridde poliisi okufuna okwemulugunya okuva mu bantu 30 nga bamulumiriza nga bwe yabaggyako ssente n’abasuubiza okubafunira emirimu ebweru w’eggwanga naddala mu United Arab Emirates wabula n’abalimba nga tewali kigenda mu maaso.\n“Twatuukiriddwa abantu ab’enjawulo naddala abaggyibwako ssente zaabwe nga babasuubizza okubatwala ku kyeyo era ne boogera kkampuni gye baakwasa ssente era abaserikale ne bagendayo ne bakwata abakozi n’akulira kkampuni eno. Bano baggaliddwa eno ng’okunoonyereza bwe kugenda mu maaso,” Onyango bwe yategeezezza.\nYagambye nti abaggyibwako ssente balaze lisiiti kwe baasasulira ng’abasuubizza okugenda okukola ogw’obukuumi baggyibwako obukadde 8, abalongoosa obukadde 4, okukola mu Supermarket obukadde 4 ate abagenda mu ggwanga lya Canada ng’asasula za njawulo.\nYategeezezza nti abaserikale okuva ku poliisi ya Old Kampala ne Nakulabye baagenze ku ofiisi za kkampuni eno wabula Natukunda n’alagira abakozi be babakube wabula bonna baakwatiddwa ne batwalibwa ku poliisi ya CPS.\nFahim Mugisha yagambye nti, ye yasasula ssente mu 2018 nga bamusuubizza okugenda okukola ogw’obukuumi era nga yasooka kusasula 300,000/- ez’okwewandiisa saako 100,000/- ezy’ebbaluwa ya Interpol n’okusasula ssente endala wabula yagenda okulaba nga tewali kikolebwako nga yabayita n’abakozesa yintaviyu kyokka tewali n’omu ku banne yagenda ku kyeyo.\nNatukunda yaggaliddwa ku poliisi ya CPS ku fayiro y’omusango eyaggulibwa ku poliisi ya Old Kampala nnamba SD 62/08/08/2019 ng’okunoonyereza bwe kugenda mu maaso. Mu kusooka, Natukunda yatudde n’abamu ku bamulumiriza okubaggyako ssente wamu n’akulira eby’okunoonyereza ku misango mu Kampala n’emiriraano, Johnson Olal wabula ensisinkano eno teyavuddemu kalungi okukkakkana nga Natukunda atwaliddwa mu kaduukulu.\nLt Col Edith Nakalema aka State House,\nBbaasi za GaaGaa baziyimirizza lwa bubenje\nBakutte malaaya ateega abagagga n’ababba


Bukedde Online - Omuliro guzizza abasuubuzi emabega\nAb'e Lwengo basattira lwa bubbi bw'ebisolo...\nEBINTU bya bukadde na bukadde bitokomokedde muliro ogusaanyizzzaawo emmaali y'abasuubuzi mu katale k'e Matugga. Omuliro guno gwakutte ku ssaawa 8:00 ez'ekiro ekikeesezza ku Lwokutaano nga gutandikidde mu sitoowa abasubuuzi mwe batereka emmaali yaabwe buli Lwakusatu n'Olwokuna bwe baba bagenda mu katale k'omubuulo.\nEbyamaguzi ebisinze okusiriira kuliko; engatto, endibota z'engoye, ensawo, obuwunga omuceere n'ebirala era bangi ku basuubuzi tewali asigazzaawo kantu Engeri omuliro guno gye gukuttemu guleetedde abasuubuzi okugutankana nga bagamba nti, kyandiba nga guvudde ku masannyalaze ate abalala bagamba nti waliwo ayinza okuba nga y'akumye omuliro guno.\nEkizimbe abasuubuzi mwe babadde batereka emmaali yaabwe kyonna kigudde ku ttaka ng'emiti gyonna gikutte omuliro okukkakkana nga kigudde era abatuuze nga bali n'abasubuuzi bagezezzaako okutaasa emmali yaabwe ekitasobose.\nAbatuuze bagezezzaako okuyita poliisi ezikiza omuliro wabula bagenze okutuuka ng'ebyamaguzi byonna bimaze okusaanawo.\nAbasubuuzi basabye Gavumenti ng'eyiita mu minisitule ey'ebigwa bitalaze okubayamba okubadduukirira kuba kati basobeddwa ate ssente zaabwe ezisinga zonna ziri mu mabanja.\nOmwogezi wa poliisi mu Kampala n'emiriraano, Patrick Onyango yagambye nti batandise okunoonyereza ku ngeri omuliro guno gye gukuttemu wabula n'agamba nti wadde abatuuze bagamba nti guvudde ku masannyalaze bbo nga poliisi tebannaba kukakasa kwe gwavudde era bakyanoonyereza.


Bukedde Online - KCCA erabudde Kitatta yeesonyiwe ebya takisi\nKCCA erabudde Kitatta yeesonyiwe ebya takisi\nBapulezidenti ba Afrika baagala kweteerawo kkooti eyaabwe\nOmujaasi akubye ababbi amasasi, omu afudde\nEKITONGOLE kya KCCA kirabudde aba takisi mu Kampala obutagezaako kuwubisibwa muntu yenna nti y’ali emabega w’okutegeka okulonda kw’abakulembeze ba takisi okunaabeerawo mu March.\n“KCCA y’eddukanya omulimu gwa takisi mu Kampala era y’erina okukola ku nteekateeka y’okutegeka okulondesa era ndabula baddereeva ne bakondakita ba takisi obutawuliriza Abuddalah Kitatta eyagambye nti y’ali mu nteekateeka y’okulonda kwa takisi”, omumyuka w’omwogezi wa KCCA Robert Kalumba bwe yategeezezza.\nKCCA okuvaayo kiddiridde Kitatta okutuuza olukiiko lwa bannamawulire e Nateete ku ofiisi z’ekibiina kye ekya National Union of Drivers, Cyclist and Allied Workers’ n’alangirira nti bategeka okulonda abakulembeze abanaddukanya omulimu gwa takisi mu Kampala era bagenda kutandika okubawandiika.\nKalumba yagambye nti KCCA emaze enteekateeka z’okulondesa aba takisi era kugenda kubeerawo nga March 20, 2017 era nga bagenda kukolagana n’akakiiko k’ebyokulonda mu ggwanga.\nMu mbeera eno n’ab’ekibiina kya ‘KOTSA’ abakulemberwa Yasin Ssematimba balabudde Kitatta nti amanye w’alina okukoma. “Ffe tukimanyi nti KCCA y’erina obuyinza ku ppaaka za takisi mu Kampala era y’erina okutegeka okulonda kuno.\nEra ne Pulezidenti Museveni bwe yatusisinkana ffenna n’abo abaali bakaayanira omulimu gwaffe n’alabula Kitatta n’ebibiina ebirala bireke KCCA etegeke okulondesa kuno”, Ssematimba bwe yategeezezza.\nMu ngeri y’emu Ssematimba yalabudde abagagga abagula poloti ku ppaaka enkadde be balaba nga bakukuta ne KCCA obutagezaako kulinnya kigere ku ppaaka zaabwe nti baagala okuzimba.\nKyokka Kalumba yategeezezza nti KCCA yateesa n’abaagula poloti mu ppaaka era bakkiriziganya okuzza liizi zaabwe obuggya. Yagumizza aba takisi nti ekibangirizi kya ppaaka ekyasigalawo bagenda kukibazimbiramu ppaaka ey’omulembe nga ya kalina.\nMawokota ewera kutwala kikopo ky'Amasaza


Bukedde Online - Sekaggya awadde Cranes obukodyo obumegga Senegal: Mugirumbe\nEnnamba ezibobbya Bobby omutwe\nCranes e Namboole tekubwa - Bobby\nEYALI Kapiteeni wa Cranes, Ibrahim Sekaggya awadde Cranes amagezi ku Senegal gye battunka nayo ku Lwomukaaga\nBya Williams D. Kibanga\nLwamukaaga mu World Cup:\nCranes - Senegal (Namboole)\nEbisale: 25,000/- ne 80,000/-\nEYALI Kapiteeni wa Cranes, Ibrahim Sekaggya awadde eyamuddira mu bigere ku bukulu obwo, Andy Mwesgiwa amagezi ku Senegal gye battunka nayo ku Lwomukaaga mu z’okusunsulamu abalizannya World Cup ya 2014 mu Brazil.\nSekaggya, eyakyaddeko mu nkambi ya Cranes e Namboole eggulo (Lwakuna), agamba nti engeri yokka Cranes gy’esobola okufuna obubonero obusatu, yaakulumba Senegal obutasalako.\n“Senegal ejjudde bassita abazannyira mu ttiimu ennene kyokka Cranes bw’egirumba obutagiweeza, teyinza kuwonera Namboole kuba ttiimu ennene ezizze, tuzikubidde mu kakodyo ako,” Sekaggya bw’agamba.\nGuno mulundi gwakubiri nga Senegal ekyala mu Uganda nga n’ogwasooka mu 2011, baalemagana 0-0.\nAbazannyi bayiiseemu kavvu:\nPulezidenti wa FUFA, Lawrence Mulindwa, yazzizzaamu abazannyi ba Cranes amaanyi bwe yawadde buli omu ku abo abaalemaganye ne Angola (1-1)ku Ssande akakadde k’ensimbi buli omu sso nga n’abo abaasigala mu nkambi nabo baafunye ebbaasa enzito buli omu.\nMu ngeri y’emu, yasuubizza nti ebirungi bikyajja singa bamegga Senegal enkya (Lwamukaaga). Yagambye nti, “Njagala ebirowoozo byammwe byonna mu bisse ku mupiira guno era singa muguwangula, ebirungi okuva mu FUFA bijja kweyongera okubeeyuna.”\nEggulo (Lwakuna) ttiimu ya Senegal yatuuse mu ggwanga.\nOkukuuma obutonde kutandikira mu maka\nAbavubuka 2 basaliddwako emitwe\nSukaali asaliddwaako siringi 25 zokka\nCranes etwerinde: Atendeka Kenya awera


Bukedde Online - Omusajja yafuna omukazi omulala bwe nagenda ewaffe\nOkwekalakaasa e Makerere, akulira abayizi akwatiddwa, abayizi...\nOmusajja yafuna omukazi omulala bwe nagenda ewaffe\nOmwana omu si wa musajja, nsobeddwa\nNZE Mariam Nakato, mbeera Kawanda. Nafuna omwami wange mu mukwano omuyitirivu.\nTubadde mu mbeera nnungi nga buli omu yeesiga munne era nga sisuubira nti omwami wange ayinza okundyamu olukwe n’aganza omukazi omulala ebbali. Bwe nafuna olubuto lyali ssanyu gye tuli.\nKyokka bwe lwaweza emyezi ena ne nsaba omwami wange okugenda ewaffe nfune ku ddagala ly’okunaaba era n’anzikiriza Mu kyalo namalayo wiiki bbiri naye kyambuukako bwe nasanga omukyala mu nnyumba yange ng’atudde.\nNamubuuza nga mmanyi mugenyi kumbe ye yali ammanyi bulungi. Teyahhanya na kutuula era yandagira okufuluma mu bukambwe nange kwe kumubuuza nti angoba ng’ani.\nYanziramu nti ye yali omukyala omupya mu nnyumba. Nneefuula ng’atawulidde nga ndowooza nti osanga yali mulamu wange ng’ayagala kungezesa.\nNnagenda okulaba ng’omukyala aggyeeyo akambe ansale kwe ku fuluma wabweru.\nYankasukira ebintu byange wabweru nange kye nnakola nga nkubira mwami wange ssimu okumubuuza ebyali bigenda mu maaso.\nBwe namutegggeza nti mukazi we yali ankasukidde engoye ebweru yanziramu nti nsooke nzireyo mu kyalo mbeere ewa maama okutuusa lw’alimpita.Nnakaaba amaziga kubanga n’obudde bwali buzibye nga n’omukazi yeggaliddde.\nKye nakola kwe kugenda ewa jjajja e Kawanda kubanga ye yandi okumpi era gye mbeera n’essaawa ya leero. Jajja yagezaako okwogera naye ku ssimu amubuuze obuzibu kwe bwava naye ng’amubuzaabuza okutuusa lwe yamwesonyiwa.\nKati olubuto luwezezza emyezi etaano naye simanyi kye nzizaako kyokka omwami wange nkyamwagala era njagala twogere ambuulire obuzibu bwange obwamuleetera n’okuwasa omukazi omulala.\nOkwekalakaasa e Makerere, akulira...\nTtiyagaasi anyoose e Makerere, akulira abayizi akwatiddwa, abayizi bazirise.\nOmubaka Ssewungu awabudde Gavumenti...\nAbaana babiri okuva mu famire emu...\nAb’omu Buyindi bakaaye ku bayizi...\nEKITONGOLE ky’ebigezo ekya UNEB nga kikyasala entotto okutangira obubbi bw’ebigezo, yo mu Buyindi bambazizza abayizi...


Bukedde Online - Embaga y’Omulangira w’e Bungereza ekoze likodi\nEmbaga y’Omulangira w’e Bungereza ekoze likodi\nSipiika eyakwata ow'emyaka 16 bamutaddeko...\nBawambye abadde agenze okuwa obujulizi ku...\nEKIBUGA London kiwuuma olwa nnamungi w’omuntu akwatiridde olw’embaga y’Omulangira Harry ng’awasa Meghan Markle ku mukolo ogutadde amawanga abiri ag’amaanyi, Bungereza ne Amerika ku bunkenke.\nEkigaali abagole mwe batambulidde.\nMeghan nga Mumerika omuzannyi wa katemba ate Harry mulangira wa Bwakabaka bwa Bungereza azaalibwa Omulangira Charles n’omumbejja Diana Spencer eyafa mu kabenje ka mmotoka mu kibuga Paris nga 31 August, 1997.\nCharles mutabani wa Kkwini wa Bungereza, Elizabeth II.\nPulogulaamu Bagenda kugattibwa ku ssaawa 6.00 ez’emisana mu kkanisa ya St. George mu kitundu kya Windsor ng’eyo we wazze wagattirwa ab’olulyo olulangira mu Bungereza abasinga.\nTaata wa Harry, omulangira Charles gye baabaweera omukisa ne mukyala we omupya, Camilla mu 2005 oluvanyuma lwa Diana Spencer (eyafa nga baayawukana).\nMukulu wa Harry, omulangira William yagattibwa mu Westminster Abbey ne Kate Middleton mu 2011.\nPoliisi ng’erawuna enguudo.\nSt George etuuza abantu 800 era bokka be bagenda okuyingira ate Westminster Abbey etuuza 2,000.\nBaakisalawo bwe batyo ng’abagenyi bayise batono. Be bamenye likodi y’okukyusa akalombolombo k’okugattibwa ku wiikendi ng’embaga z’olulyo luno zizze zibaawo mu nnaku za kukola.\nNga bamaze okugattibwa, bagenda kufuluma balabike eri nnamungi w’omuntu bakole okunywegera mu lujjudde okw’akalombolombo k’Abalangira n’abambejja ba Bungereza abagattiddwa.\nKu ssaawa 7.00 zennyini okusinziira ku mawulire ga Daily Mail, abagole bagenda kutuula ku kigaali ekisikibwa embalaasi nga kino nakyo kiri mu kalombolombo beetooloole ku makubo okukwatiridde abantu okuva mu nsi yonna nga babawuubirako.\nAbakuuma abagole Bagenda kukulemberwa abakuumi ab’emikolo okuva mu Windsor Castle Guard ekibinja kya 1st Battalion Irish Guards.\nOmusajja akutte embwa ng’ayita ku kifaananyi kya Harry ne Markle nga musanyufu.\nAbo bakola nga bw’olaba abambowa ba Kabaka. Waliwo amagye agagenda okubakuuma agayitibwa Armed Forces personnel okuva mu Royal Navy Small Ships and Diving era ng’eggye eryo omulangira Harry yennyini y’alikulira nga Commodore-in-Chief.\nEggye lya Royal Marines eryo ku mazzi nalyo liri bulindaala era ng’eyo Harry akolayo nga Captain General.\nAkalombolombo kali nti, ab’olyo olulangira bwe baawasanga, baabakubiranga emizinga 21 bwe baabanga batuula mu kigaali kino. Kino tekinnakakasibwa oba kinaakolebwa ku bagole bano.\nNga kiwedde, bagenda mu bifo ebitegekeddwamu emikolo. Ebifo bibiri ebitegekeddwa nga wombi abagole bagenda kubeerayo n’abagenyi. Abagenyi aba kkaadi baayita 600 bokka era be baagabanyizza mu bifo ebibiri.\nEkisooka kyakubeeramu abantu batono nnyo ate ng’aboolulyo Olulangira mu kibangirizi ekiriraanye ekkanisa ya St. George e Windsor Castle kye bayita Frogmore House ate ekiro bagende mu kifo ekigazi eky’abaayitiddwa bonna.\nAbagole baasoose kunywa kacaayi ne Kkwiini wa Bungereza nga batambulidde mu mmotoka zino.\nBagenda kuyita ku nguudo omuli Castle Hill, Snow hill, High Street, Sheet Street, Kings Road, Albert Road olugendo lwa mayiro bbiri n’ekitundu okutuuka mu kifo ekisooka gye bagenda okusisinkana abagenyi.\nOlugendo lw’akalombolombo olwo mu Bungereza baalukazaako lya ‘Long Walk’ ekitegeeza olugendo oluwanvu nga lwa kumala eddakiika 25 zokka. Snow Hill Ako akasozi akali mu kabuga Windsor bw’okabeerako olengera bulungi ebigenda mu maaso mu kibuga era ab’amawulire be baasinze okukekwata nga bakasimbako kkamera.\nAbantu baabulijjo nabo bakwatiridde era ab’ebyokwerinda baasuze ku mulimu munene ogw’okukumaakuma abantu okubeera awamu baleke kwetabwamu bannalukalala.\nAlexandra Gardens Kano nako kafo akaasuze kakwatiridde abantu mu katawuni ka Windsor era ab’ebyokulya n’okunywa bakoledde awo ssente empya n’enkadde anti eyo wokka gye bakkiriziddwa okukola wooteeri ez’amangu.\nOkusimba mmotoka Baataddewo ebifo 6,000 ebyakkiriziddwamu okusimbamu mmotoka okuli Review Ground, Windsor Great Park, n’ebirala ng’osasula pawundi 30 mu za Uganda nga 150,000/- olunaku kyokka tikiti ezo zaggwawo dda.\nAbaserikale nga bakumba okwolekera ekkanisa ya St. George we baabagattidde.\nEmperekeze Baalonze abaana 10 okuli emperekeze, peg boy ne flower girl abamanyidde embeera y’obwasereebu n’okubeera mu bantu abangi kibasobozese obutatya bantu bangi.\nEmperekeze ezisinga Markle ye yazeerondedde mu mikwano gye; Jessica Mulroney ne Benita Litt kwe banaagatta abazzukulu abalala ab’olulyo Olulangira. Peg boy wa myaka ena ate flower girl w’esatu.\nBalina obumanyirivu mu by’okuwerekera era be baawerekera Pippa Middleton muganda wa Kate Middleton eyafumbirwa mukulu wa Harry nga ye mulangira William.\nKuliko ba Peg boys abalala babiri nga balongo okuli Brian ne John Mulroney ab’emyaka omusanvu.\nEmperekeze endala ezaalangiriddwa olubiri lwa Kensington Palace mulimu Remi, 6 ne Rylan Litt, 7 nga baaluganda, omwana ow’emyaka ena Ivy Mulroney n’abalala kuliko Zalie Warren ow’emyaka ebiri, Florence van Cutsem ow’emyaka esatu ne Jasper Dyer ow’omukaaga.\nAgenda okubagatta; Okusaba kujja kukulemberwa Dean wa Windsor, The Rt. Revd.\nOmulangira Harry ne Meghan Markle.\nDavid Conner ate Ssaabalabirizi wa Canterbury, Justin Welby y’agenda okubagatta.\nOlw’okuba omugole Mumerika, Omusumba Most Rev Bishop Michael Curry, ow’essaza ly’e Illinois mu kibuga Chicago ekya Amerika y’omu ku bagenda okubuulira.\nOmusumba Curry ayogera n’asiriiza n’entamu nga bw’olaba Fr. Kiibi Kateregga eyayigiriza mu kusabira omwoyo gwa Moze Radio mu lutikko e Lubaga n’aleka abantu nga bamunyenyeza mutwe olw’okunyumisa mmisa n’okukoona basser- eebu.\nYe Mumeri- Embaga y’Omulangira w’e Bungereza ekoze likodi ka Omuddugavu asoose okukulembera essaza ly’alimu mu Amerika ekifo kye yatwala mu November wa 2015.\nEnnyimba mu kkanisa nazo zigenda kutabikibwamu eza Bungereza ne Amerika okusinziira ku Christopher Warren- Green agenda okukulembera kkwaya.\nTaata wa Markle azize embaga y’Omulangira Harry\nEmbaga y’omulangira Harry erindiriddwa kuteekawo byafaayo\nEmbaga ya Harry ne Markle emazeewo obuwumbi 160


Bukedde Online - Akakiiko akagenda okuyambako okulwanyisa abafuuweeta taaba katongozeddwa\nAkakiiko akagenda okuyambako okulwanyisa abafuuweeta taaba katongozeddwa\nEssimu gy'oyita mukwano gwo asinga lw'ekufuuka...\nAkakiiko akagenda okulwnayisa abakola sigala katongozeddwa ne kassibwako amateeka amakakali\nMinisita w'ebyobulamu, Jane Ruth Aceng (wakati) ng'ali n'abamu ku bammemba b'akakiiko akaatongozeddwa nga bakutte akatabo akalimu amateeka kwe balina okutambulira\nAbakyalemedde ku kufuuweeta taaba bubakeeredde. Gavumenti etongozza akakiiko ak'oku ntikko akagenda okuyambako mu kulwanyisa okw'omuggundu omuze guno akayitiddwa ‘National Tobacco Control Committee’.\nAkakiiko kano kakulirwa abakungu okuva mu ofiisi ya Ssaabaminista ng’era katuulwako abantu 12 okuva mu bitongole bya gavumenti eby’enjawulo okuli ministule y'ebyenjigiriza, ey'ebyobulamu, ey’ekikula ky’abantu, ey'ebyobulimi, ey'obutonde bw’ensi n’endala.\nBw’abadde atongoza akakiiko kano ku mukolo ogubadde ku Hotel Africana mu Kampala, minisita avunaanyizibwa ku byobulamu, Jane Ruth Aceng abakuutidde okulaba nti bassa mu nkola ebyo byonna ebyalambikibwa mu tteeka ery'okulwanyisa taaba erya ‘Anti-Tobacco law’ omuli obutafuuweetera sigala mu lujjudde, kkampuni okulanga obulabe obuli ku kufuuweeta sigala, obutamutundira mu bifo bya lukale nga kw’otadde n'engassi oba okusibwa eri abo ababa bamenye etteeka lino.\nMinisita w'ebyobulamu, Jane Ruth Aceng (wakat)i n'omukungu owa WHO (ku kkono) ssaako owa minisitule y'ebyobulamu\nWabula minisita alabude bammemba b’akakiiko kano nti omulimu gwe bayingiddemu gulimu ebikemo bingi okuva eri kkampuni ezikola sigala eziyinza okwagala okubaggya ku mulamwa nga babaliisa enguzi.\nDr. Yonas Tegegn Woldemariam, ng’ono y’akiikirira ekitongole ky’ensi yonna eky’ebyobulamu ekya World Health Organization mu Uganda akkaatirizza minisita ky’ayogede nti kkampuni ezikola sigala zirina obutitimbe bw’ensimbi era tekizigaana kussaamu ssente ezisinga ne ku z’embalirira ya bajeti ya Uganda mu kulwanyisa etteeka erikugira taaba. Bw’atyo kwe kusaba akakiiko kano obutagezaako kulya nguzi kutunda ggwanga.\nYeeyamye nti, bo nga aba World Health Organization baakugenda mu maaso n’okuyamba Uganda mu kulwanyisa taaba.\nAkakiiko kano kateekeddwaako amateeka amakakali ge kalina okugoberera nga kakakkalabya emirimu gyako okuli:\nMinisita w'ebyobulamu, Jane Ruth Aceng wamu ne bammemba b'akakiiko akaatongozeddwa\n1. Mmemba yenna anaakwatibwa mu kulya enguzi waakugoberwawo.\n2. Anaalemererwanga okubeeranga mu nkiiko okumala entuula ssatu naye ajja kuba aggyibwa ku kakiiko.\n3. Oyo yenna atuula ku kakiiko kano alina okufuba okulaba nti mu makaage wadde ne mu b’eng’anda ze temuli afuuweeta sigala.\n4. Ate era abatuula ku kakiiko kano tebalina kuba na nkolagana yonna ne kkampuni ezikola sigala.\nAbantu abali eyo mu bukadde 7 be bafa buli mwaka mu nsi yonna ng’obuzibu buva mu kufuuweeta sigala, ate wano mu Uganda okukozesa taaba kuvuddeko bangi okulusuulamu akaba oluvannyuma lw’okukwatibwa agalwadde agakambwe nga kookolo, akafuba, sukaali n’endala nnyingi.\nMinisita Jane Aceng,\nKCCA eweze okunywa sigala mu Kampala\nOlugero lwa Daudi lulina kye luyigiriza Uganda


Bukedde Online - Ttiyaggaasi anyooka e Kyegeegwa ewa Bobi Wine\nPulezidenti w'ekibiina kya NUP, okunoonya akalulu e Kyenjojo, Kyegegwa ne Fort Portal tekunnaba kumutambulira bulungi ng'ebitundu ebirala. Robert Kyagulanyi amanyiddwa nga Bobo Wine yaweerezza obubaka nti ekiro ekyakeesezza ku Mmande, poliisi yasuze ekwata abantu be abaabadde bakola ku nteekateeka z'enkung'aana ze.\nAte bw'atuuse e Kyegeegwa bamugaanyi okuyita mu kibuga wakati poliisi n'emulagirira ebbali gy'ayise okutuuka ku kisaawe. Ategeezezza abawagizi be nti essuubi ly'abadde alina okubawa obubaka bw'enkyukakyuka poliisi eririnnyemu kubanga bamulemesezza okwogera eri abantu.\nBaasimbudde e Kyegeegwa okudda e Kyenjojo olwo poliisi n'emuteekako kabangali bbiri eziriko abaserikale abambadde ebyambalo ebiddugavu nga zimuwondera nga kwe batadde n'okukuba omukka ogubalagala mu bawagizi be.\nKuno bamutaddeko n'akamotoka akaliko akaduukulu mwe baamuteeka nga bamukwata okuva e Luuka okumutwala e Nalufenya wiiki ewedde ye ky'agamba nti bino byonna babikola kumutiisatiisa n'okumulemesa okutuuka ku bantu kyokka agamba nti tajja kupowa. Olwaleero olukung'aana olusembayo alina kulukuba Fort Portal.\nEngeri Rema gy'annyogozza Kenzo\nBashir owa Sudan awambiddwa amagye ne geddiza obuyinza obw'ekiseera